Робиъ ибн Хусайм - Favvora | билим чашмасидан отилган фаввора\n2016-07-29 1715 Ko'rilgan Улуғ насиба ворислари 1\nУнинг бетоб бўлиши, ундан бирон нарсани ўзгартирган эмас!\nУнда ҳечқиси йўқ! Лекин билингки, ана у шайхлар таъблари нозик бўлади. Шайхдан ҳоҳлаган нарсамизни сўрайверишимиз мумкинми ёки биз сукут сақлаб, у ҳоҳлаган мавзуни эшитамизми?\nАгар сен Робиъ ибн Хусайм билан бирга ўтириб қолсанг, бир йил тўла ўтирсанг ҳам сен гапирмасанг уни гапиртира олмайсан, унга савол бериб сўрамасанг, ундан жавоб ололмайсан! У киши сўзларини зикр, жим туришини эса фикр қилиб олганлар.\nУндай бўлса Аллоҳнинг баракоти ила унинг ҳузурига жўнадик!\nИккаласи шайх Робиънинг ҳузурига жўнадилар ва унга салом бериб, ҳол-аҳвол сўрадилар:\nҚандай тонг оттирдингиз шайх?\nГуноҳкор, заиф ҳолда тонг оттирдим. У Зотнинг ризқини у (Робиъ) гуноҳкор бўла туриб емоқда ва ўз ажалини кутмоқда, деди шайх.\nДарҳақиқат Куфага чуқур билимли табиб келган, изн берсангиз уни ҳузурингизга чақирсак!\nЭй Ҳилол, албатта мен даво хақ эканлигини биламан! Лекин мен тааммул қилиб, ўйлаб кўрсам Од, Самуд, Асхабур-Росс ва Қорунлар дунёга хирслари баланд, унинг матоҳларига қизиқиши улкан бўлган! Улар биздан кўра қувватда қаттиқроқ ва қудратда буюкроқ бўлган! Уларнинг ораларида ҳам табиблари ва бетобу-беморлари бўлган! Даволовчилари ҳам даволанувчилари ҳам боқий қолгани йўқ! деди шайх ва чуқур хўрсиндилар. Сўнг сўзларида давом этиб, айтди:\nАгар у дард касалик бўлганида эди, ундан халос бўлган бўлардик !\nМунзир изн сўраб, савол қила бошлади:\nЭй саййидим шайх, дард нима у?\nДард – гуноҳлардир!\nДаво – истиғфордир!\nШифо топиш қандай бўлади?\nТавба қилишинг сўнг қайтмаслигингдир!\nШайх яна давом этиб, гапирди:\nСирлар, сир тутилган, махфий сирлар! Сизлар одамлардан махфий, яширин тутиладиган сирлардан эҳтиёт бўлинглар! У сирлар Аллоҳ Таъолога барибир ошкордир! Ўша сирларнинг даволарини изланглар!\nЎша сирларнинг давоси нима? деди Мунзир.\nТавбайи насухдир (яъни, ўша гуноҳ ишга қайтмаслик шарти ила содиқ тавба қилишдир), деди шайх ва йиғладилар, ҳатто соқоллари ҳўл бўлди.\nНима учун йиғламайин, дарҳақиқат мен бир қавмни (сахобаларни) кўрганманки, уларнинг ёнларида биз ўғрилармиз(сахобалар еткизган иш устида ўғрилардек турибмиз), деди шайх.\nҲилол айтдиларки: “Биз шундай қилиб мулоқотни давом этказиб, турганимизда, шайхнинг ўғли кириб, биз билан саломлашди ва (отасига) деди:\nЭй отажон, онам сизга холва таёрлаб, пишириб қўйдилар. Ундан тановул қиларкансиз, уни олдингизга келтирайми?\nЎғли таомга чиқиб кетгач, эшикни бир сўровчи кимса таққиллатди. Шунда шайх:\nУни киргизинглар! деди.\nҲовлида кийимлари йиртилган бир кимсага кўзим тушди. Луъоби иягига тушган эди. Шайхнинг ўғли таёрланган нарсани олиб кирганда, шайх уни сўровчи кишини олдига қўйишга ишора қилди. У таомни уни олдига қўйди. Киши уни идишда тамом бўлгунча, барчасини еб битирди. Ўғли шайхга деди:\nАллоҳ сизга рахм қилсин, эй отажон! Онам буни сизга ҳозирлаб, пиширган эдилар. Бизлар ҳам ундан ейишга иштаҳамиз бор эди. Сиз бўлса, мана бу нима еятганини билмайдиган кишига едирдингиз.\nЭй ўғилчам, агар у билмаса, албатта Аллоҳ билади! Сўнг У Зот Азза ва Жалланинг каломини тиловат қилди:\n“Сизлар яхши кўрган нарсаларингизни инфоқ қилмагунларингизча ҳаргиз яхшиликка етиша олмайсизлар”\n(Оли-Имрон; 92-оят мазмунидан)\nШу пайтда яқин кишилардан бўлган бир кимса кириб, деди:\nЭй Або Язид, Хусайн ибн Фотима (пайғамбар алайҳис-саломнинг набираси) қатл қилиндилар, у кишига ва оналарига салом бўлсин!\nСўнг Аллоҳ Таъолонинг каломини тиловат қилдилар:\n“Айтинг, Парвардигоро осмонлару-ерни пайдо қилгувчи Фотир бўлган Зот, ғайбу-ошкорни Билгувчи Зот, Сен бандаларинг ихтилоф этаётган нарсалар орасида Хукм қилурсан!”\n(Зумар; 47-оят мазмунидан)\nКиши у сўзларга қаноатланмадида яна сўради:\nУ (Хусайн)нинг қатли ҳақида нима дейсиз?\nУларнинг қайтиши Аллоҳгадир, ҳисоб-китоблари Ҳам Аллоҳгадир, деди шайх.\nҲилол айтдики: “Билдимки, пешин вақти яқинлашиб борарди. Шайхга айтдим”:\nМенга насиҳат қилинг!\nЭй Ҳилол, сени одамларнинг кўп мақташи мағрурлантириб қўймасин! Албатта одамлар сенинг зоҳиринг (ташқаринг)нигина биладилар холос! Билгинки, албатта сен ўзинг қилиб ўтган амалингга йўлиқувчисан! Ҳар-бир қилинган амал, агарки Аллоҳнинг розилиги унда ният қилинмас экан, барбод бўлади!\nМунзир шайхга деди:\nМенга ҳам насиҳат қилсангиз, сизга яхшилик ила миннатдорчилик билдираман!\nЭй Мунзир, билган нарсанг устида Аллоҳдан қўрққин! Сенинг қилган амалинг хуфёна қолмас, бас уни Билгувчисига топширгин! Эй Мунзир, сизлардан бирорталарингиз “Парвардигоро албатта мен сенга тавба қиламан!” демасин, сўнгра тавба қилмаса у – ёлғон бўлиб қолади. Аммо “Парвардигоро менинг тавбамни қабул айла!” десин, ана ўша дуо бўлади. Эй Мунзир билгинки, сўзларда яхшилик йўқдир, магарам; Аллоҳга таҳлил айтишда, хамд айтишда, такбир ва тасбех айтишда, яхшилик-хойр сўрашда, ёмонликдан паноҳ тилашда, маъруфга буюришда ва мункардан қайтаришда, Қуръон қироатида (гина яхшилик бордир)!...\nШайх бизнинг ҳаммаларимизга юзланиб, деди:\nСизлар ўлимни эслашни кўпайтиринглар, у (ўлим) – сизларга сохиб-йўлдош бўлувчи ғойибларингиздир! Агар ғойибнинг узайиши содир бўлса, ...\nСўнг йиғлади, кўз ёшлари оқа бошлади:\nЭртага нима қиламиз “Ер силкиниб, ларзага келса! Роббинг ва фаришталар саф-саф бўлиб келса! Ўша куни жаханнам келтирилса!”\n(Фажр сурасидаги 22-оят билан бошланажак оятлар мазмунидан)\nҲилол айтади: “Робиъ сўзларини тамомлашига оз қолганда пешинга азон айтилди. Ўғли томонга юзланди ва деди:\nҚани туринглар, Аллоҳнинг чақирувчисига ижобат қиламиз!\nЎғли бизга деди:\nОтамни масжидга олиб боришга менга ёрдам беринглар, сизлар яхшилик ила мукофотланасизлар!\nБиз уни кўтардик. Ўнг томонини ўғлининг елкасига, чап томонини менинг елкамга қўйди, оёғи эса судралганича орамизда кетди. Шунда Мунзир унга (шайхга) деди:\nЭй Або Язид, дарҳақиқат сизга Аллоҳ рухсат берганку, уйингиздагина намозни ўқиб олаверсангиз бўлаверарди.\nАлбатта, сен айтганингдек (тўғри). Лекин мен чақирувчи – нидочининг:\n“Хаййа ъалал фалах, хаййа ъалал фалах (яъни, нажотга келинг, нажотга келинг)!” дея қичқираётганини эшитдим. Сизлардан кимки чақирувчини эшитса, бас унга ижобат қилсин, ҳаттоки икки қўли ва қорни билан судралиб борса ҳам, деди шайх Робиъ ибн Хусайм.\nБиз воқеани ўрганган бу икки кимса Ҳилол ибн Исаф ва Мунзир ас-Саврий тобеъинлардан бўлиб, Ҳилол – тобеъинларнинг аввалроғидан, Мунзир эса тобеъинларнинг охиргиларидандир. Улар зиёратига келган шайх эса – илм ва тақво эгаси бўлган Робиъ ибн Хусаймдир. Робиъ ҳақида машҳур саҳоба Абдуллоҳ ибн Масъуд розияллоҳу анҳу шундай деганлар: “Эй Або Язид (Робиънинг куняси шундай бўлган ва одамлар унга шундай мурожаат этишган), агар сени Росулуллоҳ соллоллоҳу алайҳи васаллам кўрганларида эди, албатта сени яхши кўрган бўларди”!\nКелинг биргаликда бу олим ва муттақий кимсанинг ажойиб ҳамда қалбларни ларзага солиб, баҳор ҳавосидаги кўксимизни мусаффо айлайдиган воқеаларни ўрганиб чиқамиз!\nРобиъ ибн Хусайм аждод силсиласида суюкли пайғамбаримиз алайҳис-саломга уланганлар. 16-17 боболари Илёс ва Музорада насаби улашган. Балоғатга ҳали етмасдан олдин Робиънинг онаси кечқурун ухлагани ётиб, сўнг уйғонса, ўғли Робиъни мехробда, у (Аллоҳ)га тасбих айтиб, муножот этаётган ва намозга ғарқ бўлган ҳолда топарди.\nЭй ўғилчам Робиъ, нега ухламаяпсан?\nУни кеча ўраб, зулмат қопласа қандай уйқуга қодир бўлади, дерди ўғил.\nҚари онажонисининг ёноқларидан кўз ёшлар оқиб тушарди ва ўғилчасига яхшилик тилаб дуо қиларди. Робиъ улғайган сайин Аллоҳга бўлган қўрқуви ҳам улғайиб борди. Ўғлининг тинмай Хақ Таъолога қилаётган тазарруъ ва нолалари онасининг қалбини юмшатибгина қолмай, ҳатто ўғли ҳақида гумонларга боришга етаклади.\nСенга нима мусибат етган болагинам! Бирортасини ўлдириб қўйганмисан, шояд жаримасини тўласанг?!\nҲа онажон, дарҳақиқат мен бир нафсни қатл қилганман.\nЭй ўғилчам, ким экан ўша ўлдирилган кимса, унинг аҳлига одамлар юбориб, сени авф этишларини сўрасак! Аллоҳга қасамки, шояд ўлдирилган кимсанинг аҳли сенга рахм қилишса!\nБирортасига айта кўрманг, мен ўз нафсимни гуноҳлари билан қатл қилганман холос!\nРобиъ ҳидоятда ва кўринишда Росулуллоҳ соллоллоҳу алайҳи васалламга яқинроқ бўлган сахоба Абдуллоҳ ибн Масъуд розияллоҳу анҳуга шогирд бўлганлар. Гўдак ўз онасига тааллуқли бўлганидек, Робиъ ҳам устози ибн Масъудга яқин эди. Робиъ устози ҳузурига унинг изни-рухсатисиз кирмас эдилар. Агар Абдуллоҳ ибн Масъуд розияллоҳу анҳу ҳузурида Робиъ бўлса, у чиқиб кетмагунича бирортасини киришига устоз изн бермас эди. Ибн Масъуд Робиъдаги нафс мусаффолиги, қалб ихлоси ва ибодатдаги эхсонини англаган эдилар.\nСени неча маротаба кўрган бўлсам ҳам фақат қўрқувчи-хушуъчилардан деб ҳисобладим, деганлар устози ибн Масъуд.\nУламоларимиз таъкидлашича Абдуллоҳ ибн Масъуд унга берган баҳоларида ҳеч муболаға қилган эмасдилар.\nРобиъ ибн Хусаймнинг дўстларидан бири шундай деганлар:\n“Робиъ ибн Хусайм билан бирга йигирма йил сухбатдош бўлганман. Унинг “кўтариладиган” сўздан бошқа сўз айтганини эшитган эмасман. У Азза ва Жалланинг каломини тиловат қилди:\n“(Ҳар-бир) хуш сўз Унга юксалур ва яхши амални ҳам (Аллоҳ Ўз даргоҳига) кўтарур”\n(Фотир; 10-оят мазмунидан)\nАбдуррохман ибн Ажлон айтганлар:\n“Робиъникида бир кеча тунаб қолдим. Ётгани кирсам, у намоз ўқиётган эди. У қироат қилаётган эди: “Ёмонлик касб этганлар Биз уларни ҳам иймон келтирган ва солих амаллар қилган кимсалар каби қилишимизни ва ҳаётлари ҳам, мамотлари ҳам баробар бўлишини ўйлагандирлар?! Нақадар ёмон ҳукм қилурлар-а?!”\n(Жосия; 21-оят мазмунидан)\nКечани ўша оятни ўқиб, намозни қоим қилиб чиқдилар. Уни бошларди ва яна такрорлаб, қайтарар эди. Ҳатто тонг отди. Икки кўзи кўз ёшга тўлиб, намланган эди”.\nРобиъ ибн Хусаймга ўлим шарпаси яқинлашиб қолганда, қизи йиғлай бошлади. Шунда Робиъ қизига дедилар:\nЭй қизчам, нега йиғлайсан! Ахир отангга яхшилик юзланяптику!\nСўнг омонатни Яратганга топшириб, охират сафарига равона бўлдилар...


Квота бекор қилинса... | "Адолат" СДП\nЎзбекистон “Адолат” СДПнинг Сайловолди дастури лойиҳаси ечимини кутаётган қатор масалалар ва жамият ривожи билан боғлиқ таклифлар билан бойитилаётганини қўллаб-қувватлайман.\nШу ўринда малакали кадрлар тайёрлашга қаратилган ислоҳотларни янада ривожлантириш зарур деб биламан. Тўғри, кейинги йилларда мамлакатимизда таълим соҳасида амалга оширилаётган ислоҳотлар кадрлар тайёрлаш сифатини яхшилашга хизмат қилмоқда. Ёшларда илм олишга, олий маълумотли бўлишга интилиш кучаймоқда.\nАлбатта, масаланинг яна бир томони бор. Олий ўқув даргоҳларига қабул борасида ҳамон чекловнинг (квота) мавжудлиги илмга чанқоқ кўпчилик йигит-қизларнинг ўзлари танлаган касб эгаси бўлишига маълум маънода тўсиқ бўлаяпти. Жаҳон тажрибасидан келиб чиқиб қарайдиган бўлсак, бугун бу у қадар тўғри эмаслигини инкор этиш қийин.\nҚабул масаласида олий ўқув юртларига эркинлик берилаётгани ўринли бўлаяпти. Ҳар бир олийгоҳда имкониятдан келиб чиққан ҳолда ўқишга қабул ташкил этилиши хорижий давлатларда ўзини оқлаган. Бугун биз ҳам шу илғор тажрибадан фойдаланиб, уни амалиётда қўллашимиз мақсадга мувофиқдир.\nАлбатта, бундай ўзгариш олийгоҳга киришни бирмунча енгиллаштиради. Бироқ ўқиш жараёнида талабни кескин ошириш керак. Белгиланган тартиб бўйича ўзлаштира олмаган талаба сафдан чиқарилиши ёки тўлов асосида кейинги йил яна қайтадан ўқиши лозим. Бу ёшларни ўз устида ишлашга, олдинга интилишга, илм олишга ундайди.\nШу ўринда яна бир масала. Кейинги вақтларда ўқишга кира олмаган кўпчилик абитуриентлар МДҲ давлатларидаги у қадар нуфузи бўлмаган олий ўқув юртларига сухбат билан контракт асосида ўқишга кирмокдалар. Бу билан қанчадан-қанча валюта маблағлари четга чиқиб кетмоқда. Яна бир томони икки-уч йил ичида ана шу талабалар ўқишни Ўзбекистонга кўчирмоқда. Бу эса таълим сифатига салбий таъсир кўрсатаяпти.\nЎзбекистон “Адолат” СДП фаоллари томонидан юқоридаги масала кўтарилса, бу билан жамият ривожига ҳисса қўшамиз. Шу ўринда партиямиз наўри — “Адолат” газетаси саҳифаларида ёшларнинг олий таълим олши борасида ечимини кутаётган масалаларга доир билдирилган таклифларни қўллаб-қувватлашимизни ҳам айтиб ўтмоқчиман.\nБир нарса аён, малакали кадрлар ҳамма вақт ҳам жамиятнинг таянчи ҳисобланади. Барча соҳалар тараққиёти ҳар бир тармоқнинг етук мутахассислар билан таъминланишига узвий боғлиқдир. .


“Бизнес-Daily Медиа” ноширлик уйи МЧЖ бош директори лавозимига танлов ўтказилди\n03:18:17 20 February 2020\nДавлат активларини бошқариш агентлиги томонидан жорий йилнинг 8 август куни ОАВ ва интернет нашрларида “Бизнес-Daily Медиа” ноширлик уйи МЧЖ ижро органи раҳбари – бош директори лавозимига номзодларни танлаб олиш бўйича танлов ўтказиш юзасидан эълон берилган эди.\nДавлат активларини бошқариш агентлиги Матбуот хизматининг хабар беришича, 11 сентябр куни агентликда мазкур лавозимга номзодларни танлаб олиш бўйича танлов комиссияси йиғилиши бўлиб ўтди.\nМазкур танлов комиссияси таркибига Агентликнинг раҳбар ходимлари жамиятнинг таъсисчилари ва тегишли идораларнинг раҳбарлари киритилди.\nТанлов комиссияси йиғилиши икки босқичдан иборат бўлиб, биринчи босқичда номзодларнинг маълумоти, тажрибаси, улар тақдим қилган ҳужжатлар жамланмаси ўрганилди. Иккинчи босқичда эса улар билан сухбат ўтказилди. Унда раҳбарлик қобилияти, замонавий ахборот технологияларидан ҳабардорлиги, хорижий тилларни билиш даражаси, жамиятни ривожлантириш борасидаги режалари ва бошқа таалуқли масаларга алоҳида эътибор қаратилди.\nТанловнинг биринчи ва иккинчи босқичида юқори балл тўплаган номзодлар ҳукуматнинг 2019 йил 26 апрелдаги 356-сон Қарори талабларидан келиб чиқиб, белгиланган тартибда келишиш учун Вазирлар Маҳкамасига киритилади.


Ўзбекистон ташқи ишлар вазири ГФР элчиси билан турли даражаларда бўлиб ўтадиган учрашувлар жадвали ва кун тартиби бўйича фикр алмашди\nТОШКЕНТ, 19 январь. /«Дунё» АА/. Ўзбекистон ташқи ишлар вазири Абдулазиз Комилов бугун Германия Федератив Республикасининг Фавқулодда ва мухтор элчиси Гюнтер Оверфельдни қабул қилди, деб хабар бермоқда «Дунё» АА мухбири.\nТИВ манбасига кўра, суҳбат давомида сиёсий, савдо-иқтисодий, инвеститиция, молиявий-техникавий, маданий-гуманитар ва бошқа соҳалардаги Ўзбекистон-Германия муносабатларининг ҳозирги ҳолати ҳамда уларни янада ривожланиш истиқболлари муҳокама қилинди.\nТурли даражаларда бўлиб ўтадиган учрашувлар жадвали ва кун тартиби бўйича фикр алмашилди.\nПарламентлараро алоқаларни ривожлантириш, жумладан, Олий Мажлис вакилларининг Германияга ва Бундестаг вакилларининг Ўзбекистонга ташрифларини ташкил этиш билан боғлиқ масалаларга алоҳида эътибор қаратилди.\nЎзаро савдони кенгайтириш, ишбилармон доиралар ўртасида тўғридан-тўғри алоқаларни ўрнатиш ва Ўзбекистон иқтисодиёти тармоқларида қўшма лойиҳаларни амалга ошириш бўйича таклифлар муҳокама қилинди.\nТИВ раҳбари ўринбосари Венада БМТ тузилм...\nТИВ раҳбари ўринбосари Венада БМТ тузилмалари раҳбарлари билан музокаралар ўтказди....\nБМТ Бош котиби Ўзбекистон Президентига м...\nЎзбекистон Республикаси Президенти Шавкат Мирзиёев Жаноби Олийларига Жаноби Олийлари!...


Таълим 25.04.2020 13:57\nМАСОФАДАН ИЛМИЙ-АМАЛИЙ АНЖУМАН ЎТКАЗИЛДИ\nТошкент шаҳар халқ таълими ходимларини қайта тайёрлаш ва уларнинг малакасини ошириш ҳудудий марказида “Малака ошириш ва қайта тайёрлаш тизимида тингловчиларни инновацион фаолиятга йўналтиришнинг долзарб муаммолари” мавзусида Республика ҳудудий малака ошириш марказлари ичида биринчи марта онлайн кўринишида илмий-амалий анжуман ўтказилди.\nУнда ҳудудий марказларнинг директорлари ва профессор-ўқитувчилари ҳамда илмий-тадқиқотчилар иштирок этишди.\nАнжуман Ўзбекистон Республикаси Халқ таълими вазирлиги “Кадрларни тайёрлаш, қайта тайёрлаш ва малакасини оширишни мувофиқлаштириш бўлими” бош мутахассиси, иқтисод фанлари номзоди, доцент Сулув Хамидованинг кириш сўзи билан бошланди.\nОнлайн конференцияда малака ошириш жараёнидаги долзарб бўлган қуйидаги:\n• малака ошириш ва қайта тайёрлаш тизими сифатини ва самарадорлигини оширишда халқаро тажрибалар ва уларни оммалаштириш усуллари;\n• малака ошириш ва қайта тайёрлаш тизимида тингловчиларни инновацион фаолиятга йўналтиришнинг назарий ва методологик масалалари;\n• замонавий инновацион технологиялар - инновацион фаолиятга йўналтиришнинг асоси сифатида;\n•малака ошириш ва қайта тайёрлаш тизими тингловчилари инновацион салоҳиятини ривожлантириш (TIMSS, PISA ва PIRLS халқаро баҳолаш дастурлари асосида) каби долзарб муаммолар ва уларнинг ечимлари муҳокама этилди.


Онцет narxi - Toshkent va butun O'zbekiston bo'yicha\nОнцет РАСТВОР ДЛЯ ВНУТРЕННЕГО ПРИМЕНЕНИЯ 5мг/5мл 60мл №1\n34 700 so'mdan\nфаол модда: цетиризин гидрохлориди – 5 мг;\nёрдамчи моддалар: метилпарабен, пропилпарабен, 70% ли сорбитол эритмаси, глицерин, концентрацияланган сирка кислотаси, натрий ацетати тригидрати, узум таъмли ароматизатор 140505, карамель (Tип - IV, S-14), тозаланган сув.\nИчга қабул қилиш учун эритма 60 мл дан қахрабо рангли ПЭТ флаконларда.\nҲар бир флакон ўлчов стакани ва тиббиётда қўлланилишига доир йўриқномаси билан бирга картон қутига жойланган.\nЦетиризин гистаминнинг рақобатли антагонистлари гуруҳига киради, H1-гистамин рецепторларини блоклайди, антихолинергик ва антисеротонин таъсир деярли кўрсатмайди. Аллергияга қарши яққол ифодаланган таъсирга эга, аллергик реакцияларни ривожланишини олдини олади ва кечишини енгиллаштиради. Қичишишга қарши ва экссудацияга қарши самараларга эга. Аллергик реакцияларнинг эрта босқичига таъсир қилади, шунингдек яллиғланиш ҳужайраларини миграциясини камайтиради; кечки аллергик реакцияда иштирок этадиган медиаторларни ажралиб чиқишини сусайтиради. Капиллярларнинг ўтказувчанлигини камайтиради, тўқималар шишини олдини олади, силлиқ мушаклар спазмини бартараф қилади. Гистаминга хос аллергенларни юборишга, совуқ қотишга (совуқ қотиш оқибатидаги эшакеми) нисбатан тери реакциясини бартараф қилади. Терапевтик дозаларда седатив таъсир деярли кўрсатмайди. Бир курс қабул қилиш фонида толерантлик ривожланмайди.\nПрепаратнинг таъсири 20 минутдан кейин (50% беморларда), 1 соатдан кейин (95% беморларда) бошланади ва 24 соат давомида сақланиб туради.\nЦетиризин жигарда бироз метаболизмга учраб, нофаол метаболитини ҳосил қилади. Препарат 10 мг дозада 10 кун давомида қўлланганида тўпланиши кузатилмайди.\nПрепаратнинг тахминан 70% - буйраклар орқали ўзгармаган ҳолда чиқарилади. Тизимли клиренси минутига тахминан 54 мл ни ташкил этади. Бир марталик дозаси қабул қилинганидан сўнг T1/2 тахминан 10 соатни ташкил этади. 2 ёшдан 12 ёшгача бўлган болаларда T1/2 5-6 соатгача камаяди. Гемодиализ самарасиз.\nБуйрак функцияси бузилганида (креатинин клиренси минутига 11-31 мл дан кам) ва гемодиализдаги пациентларда (креатинин клиренси минутига 7 мг дан кам) T1/2 катталик 3 марта узаяди, клиренс 70% га камаяди.\nЎртача ва оғир даражадаги буйрак етишмовчилиги бўлган беморлар: препаратнинг дозаси буйрак клиренсига қараб коррекция қилиниши лозим: клиренс минутига 30-49 мл бўлганида суткалик дозанинг ярми кунига бир марта (катталар учун 5 мг доза, кунига бир марта), минутига 30 мл бўлганида – суткалик дозанинг ярми кунора (катталар учун 5 мг доза, икки кунда бир марта) буюрилади, минутига 10 мл дан кам бўлганида – қўллаш мумкин эмас.\nБуйрак етишмовчилиги бўлган болаларга, препаратнинг дозаси буйрак клиренси, боланинг ёши ва тана вазнига қараб индивидуал равишда коррекция қилиниши керак.\nЖигар функциясини яққол ифодаланган ёки оғир бузилиши бўлган беморлар: дозага тузатиш киритиш (тавсия этилган дозанинг ярми) талаб этилади.\nСурункали касалликлари фонида ва кекса ёшдаги пациентларда T1/2 ни 50% га узайиши ва клиренсни 40% га пасайиши кузатилади.\nПрепарат одатда яхши ўзлаштирилади. Ножўя кўринишлар кам ҳолларда ривожланади ва ўткинчи хусусиятга эга.\nЖигар ва/ёки буйрак функциясини бузилиши бўлган пациентлар ва кекса ёшдаги шахслар препаратни қабул қилишдан олдин шифокор билан маслаҳатлашишлари керак (“Фармакокинетикаси”, “Қўллаш усули ва дозалари” бўлимларига қаранг).\nМНТ нинг функциясини сусайтирувчи дори воситаларини бир вақтда истеъмол қилиш тавсия этилмайди.\nЎта юқори сезувчанлик реакциялари юзага келганида препарат билан даволанишни тўхтатиш керак. Буйрак етишмовчилиги бўлган пациентларда, препаратни чиқарилиши секинлашганлиги туфайли, у организмда тўпланиши мумкин. Препарат бундай пациентларга катталар учун тавсия этилган одатдаги дозаларда буюрилганида холиноблокатор таъсири ва марказий нерв тизимига таъсири билан боғлиқ бўлган ножўя самаралар кузатилиши мумкин, бундай ҳолатларда дозасини пасайтириш тавсия этилади.\nКекса ёшдаги пациентларда ҳам препаратнинг холиноблокатор самаралари (оғизни қуриши, сийдикни тутилиши) ни ривожланиш ҳавфи ошади. Бундай симптомлар пайдо бўлганида препарат билан даволашни тўхтатиш керак. Терида аллергенлар билан ўтказиладиган синама натижаларини ўзгаришини олдини олиш мақсадида препарат билан даволашни бундай синамаларни ўтказишдан 3 кун олдин тўхтатиш керак.\nПрепарат терапевтик дозаларда ишлатилганида алкоголь (қонда алкоголнинг концентрацияси 0,5 г/л бўлганида) билан ўзаро таъсирга киришиши юзасидан маълумотлар олинмаган, бироқ алкоголь билан бир вақтда қабул қилиш ҳавотирланиш ва тормозланиш ҳиссини пайдо бўлишини чақириши мумкин. Тутқаноқ билан хасталанган ва тиришишларни ривожланиш ҳавфи бўлган пациентларга препаратни эҳтиёткорлик билан буюриш керак.\nПрепарат таркибида қанд сақламайди (ширин таъм берувчи восита сифатида сахарин ишлатилади), шунинг учун қандли диабет билан хасталанган шахсларга ҳам буюриш мумкин.\nҲомиладорлик вақтида ва лактация даврида цетиризинни қўллаш ҳавфсизлиги аниқланмаган, шунинг учун уни қабул қилиш тавсия этилмайди.\nПрепарат 1 ёшдан ошган болаларда қўлланади.\nДаволаниш вақтида диққатни юқори даражада жамлаш ва психомотор реакциялар тезлигини талаб этувчи потенциал хавфли фаолият турларини бажаришдан сақланиш керак.\n- мавсумий ва йил бўйи кузатиладиган ринит ва конъюнктивит;\n- қичишиш билан кечувчи аллергик дерматозлар;\n- поллинозлар (пичан иситмаси);\n- эшакеми (шу жумладан сурункали идиопатик);\n- Квинке шишида қўлланади.\nПрепаратнинг компонентларига юқори сезувчанлик, ҳомиладорлик, лактация даври,\n1 ёшгача бўлган болаларга препаратни қўллаш мумкин эмас.\nЦетиризин ва псевдоэфедрин, антипирин, циметидин, кетоконазол, эритромицин, азитромицин, глипизид, диазепамни ўзаро таъсирини ўрганиш юзасидан ўтказилган фармакологик тадқиқотларда ножўя таъсирлашуви юзасидан ҳеч қандай далиллар аниқланмаган.\nЦетиризин макролидлар (масалан, азитромицин, эритромицин) ёки кетоконазол билан бир вақтда буюрилганида ЭКГ ни клиник аҳамиятли ўзгаришларига олиб келмаган.\nРитонавирнинг бир қанча дозалари (600 мг дан суткада икки марта) ва цетиризиннинг дозаси (кунига 10 мг) бирга ўтказилган тадқиқотда, цетиризиннинг таъсир даражасини тахминан 40% га ошганлиги, ритонавирни жойлашувини цетиризинни ёндош қабул қилишга қўшимча равишда бироз ўзгарганлиги аниқланган. Цетиризин натрий гепариннинг антикоагулянт самарасини сусайтиради. Азеластин, алпразолам, бупренорфин, галоперидол, гидроксизин, диазепам, дроперидол, золпидем, флуразепам, кветиапин, флуфеназин, клозапин, трифлуоперазин, тиоридазин, фенобарбитал, фентанил, темазепам, рисперидон, пропофол, ремифентанил, прометазин, перфеназин, кодеин, лоразепам, оланзапин, оксазепам, мидазолам, хлорпромазин, хлордиазепоксид, эстазолам – психомотор реакцияларнинг депримацияси ва тезлигини пасайишини (ўзаро) кучайтиради.\nМетогекситал, кетамин, изофлуран, энфлуран наркоздан кейинги даврда – психомотор реакцияларнинг депримацияси ва тезлигини пасайишини (ўзаро) кучайтиради. Этанол – психомотор реакцияларнинг депримацияси ва тезлигини пасайишини (ўзаро) кучайтиради; даволаниш вақтида спиртли ичимликларни истеъмол қилишдан сақланиш керак.\nЦетиризиннинг сўрилиш тезлиги овқат билан қабул қилганда камаймайди, аммо сўрилиш тезлиги 1 соатга секинлашади.\nТерини аллергик синамалари антигистаминлар таъсирида сусаяди, уларни организмдан чиқарилиши 3 кун давомида амалга ошади, уларни бажаришдан аввал буни эътиборга олиш тавсия этилади.\nҚуруқ ва ёруғликдан ҳимояланган жойда, 25оС дан паст хароратда сақлансин.\nКатталарга: 10 мл (10 мг) кунига бир марта буюрилади.\n6 ёшдан ошган болаларга: 5 мл (5 мг) дан кунига икки марта ёки 10 мл (10 мг) дан кунига бир марта буюрилади.\n2 ёшдан 6 ёшгача бўлган болаларга: 2,5 мл (2,5 мг) дан кунига икки марта ёки 5 мл (5 мг) дан кунига бир марта буюрилади.\n1 ёшдан 2 ёшгача бўлган болаларга: 2,5 мл (2,5 мг) дан кунига икки марта буюрилади.\nДаволаш: симптоматик даволаш ўтказилади, меъдани ювиш, фаоллаштирилган кўмир қабул қилиш керак. Специфик антидоти аниқланмаган. Гемодиализ самарасиз


Coca Cola Суперлига. 10 ва 11-турларда ўзгариш / CHAMPIONAT.asia\n08:15Роналду "Реал" президенти Перес билан учрашув ўтказди 0 07:55ЛаЛига. "Алавес" - "Севилья" 1:2 0 07:50МЮ аргентиналик футболчи учун 12 млн евро таклиф қилишга тайёр 0 07:50АПЛ. "Лестер" - "Челси" 2:0 0 07:45Бундеслига. "Байер" - "Боруссия Д" 2:1 0 07:40АПЛ. "Вест Хэм" - "Вест Бромвич" 2:1 0 07:25Карикатура: А Сериядаги ҳозирги ҳолат 2 07:02Артур Месси ва Роналдудан бирини танлади 4 03:33Эдегор "Реал"дан кетишни истаяпти 0 03:15ПСЖ "Арсенал"нинг испаниялик футболчисини сотиб олмоқчи 0 03:13АПЛ. "Челси"дан устун келган "Лестер" мусобақа пешқадамига айланди 35 02:30Бундеслига. "Байер" "Боруссия"ни мағлуб қилиб, 2-ўринга кўтарилди 1 01:54"Ювентус" ва "Реал" президентлари Туринда учрашишган 0 01:36"Барселона"нинг собиқ ҳимоячиси "Архентинос Хуниорс"ни бошқаради 0 01:18АПЛ. "Лестер" – "Челси" ўйинини томоша қилиш учун ҲАВОЛА 0\nCoca Cola Суперлига. 10 ва 11-турларда ўзгариш\n13 июл 2020 18:47\nТеглар : ПФЛ Тақвим10-турCoca Cola Суперлига\nКарантин талаблари қайта кучайтирилгач, келаётган икки ҳафтанинг дам олиш кунларида республика бўйлаб ҳаракатланиш чекланди.\nШундан келиб чиқиб, ЎзПФЛ Coca Cola Суперлиганинг кетма-кет икки тур учрашувларига ўзгартириш киритди ҳамда дам олиш кунларидаги учрашувларни бошқа саналарга кўчирди.\nБунда нафақат асосий таркиблар, балки U-21 жамоаларининг ҳам ҳаракатланишда мураккабликларга дуч келмасликлари инобатга олинган. Шунингдек, Суперлига клубларининг 6 таси мусобақани марказлашган ҳолатда ўтказишга қарши овоз берганидан келиб чиқиб, ЎзПФЛ бу масалани вақтинчалик кун тартибидан чиқарди. Умид қиламизки, республикада вазият яхшиланади ва ЎзПФЛ яна марказлашган мусобақа масаласига қайтишга мажбур бўлмайди. Ҳозирги ҳолатда эса биз мусобақалар ўтишида катта ёрдам бераётган Ички ишлар вазирлиги, Миллий гвардия, Санитария-эпидемиологик осойишталик агетлиги ҳамда Миллий телерадиокомпанияга ўз миннатдорчилигимизни билдирамиз.\nМаълумот учун, ЎзПФЛ ОФК режаларидан келиб чиқиб, йил сўнгига бўлган тақвимни шакллантириб улгурган. Вазият ўнгланишига қараб бу ҳақда алоҳида тўлиқ маълумот берилади. Ҳозирча эса турдан-тургача режалар тузишга мажбурмиз.\n19:00 ПАХТАКОР – НАСАФ\nПФЛ легионерларни рўйхатдан ўтказишда клубларга енгиллик яратмоқчи 7\n"Локомотив" янги мураббий қўл остида машғулотларни бошлади 13


Kutubxona - Shimada Masahiko. Bir moʻmiyo kundaligi (hikoya) / Kiril\nSiz shu sahifadasiz: Shimada Masahiko. Bir moʻmiyo kundaligi (hikoya) / Kiril\nМуаллифШимада Масаҳико Асар номиБир мўмиё кундалиги (ҳикоя)\nТуркумларКутубхона  Xалқлар - Жаҳон/Япон адабиёти Бўлимлар - Сараланмаган  Муаллифлар - Шимада Масаҳико  Услуб - Наср Шакл - Ҳикоялар Ёзув - Кирил\nТилЎзб ТаржимонАъзам Обидов Ҳажм62KBБезатишUzgen (admin@kutubxona.com) Қўшилган2010/11/19 Манбаhttp://www.ziyouz.com/index...\nБир мўмиё кундалиги (ҳикоя)\nLotin yozuvda Шимада Масаҳико\nУшбу асарни очлик эълон қилган, рўза тутадиган ва иштаҳасизликдан азоб чекадиган барча одамларга бағишлайман.\n1961 йилда таваллуд топган япон ёзувчиси Шимада Масаҳико бугунги кунда Япониядаги кўзга кўринган ёзувчи ва шарҳловчилардан бири. Токио чет тиллар Университетида рус ва шарқий Оврўпа тилларидан сабоқ олган пайтлардаёқ унинг асарлари адабиёт соҳасидаги мукофототларга лойиқ кўрилган. Масаҳиконинг бир неча романлари ва ҳикоялар тўплами нашр этилган. Асарлари кўплаб хорижий тилларга, жумладан, инглизчага кўп бор таржима қилинган. У 90-йилларда мўъжазгина театр ташкил этиб, унда режиссерлик қилган. Айни пайтда Шимада Масаҳико Ҳосей Университетида дарс беради.\n1999 йилнинг 30 январ куни кундуз соат 2 ларда Ҳоккайдонинг Куширо номли қор босган намчил ўлкаларига қуён овига чиққан гўшт саноати ишчиси ногоҳ пластик материалдан қурилган кулбага дуч келиб қолди. Айни тушлик қилволиш учун жой топилганидан хурсанд ҳолда «Ким бор?» дея овоз берди у. Бошини ичкарига суқаркан, ундаги вазиятни кўриб, юраги чиқиб кетаёзди. Похол устида узала тушиб ётган нарса ўлик тана эди. Совуқдан беркиниш учун ўраниб олган мўмиёни енгил чанг қоплаган ва жасад тарашадай қотиб қолганди. Тарс-тарс ёрилиб кетган терисининг очиқ қолган қисмлари худди тўқ рангдаги чарм этикка ўхшар, кўзлари эса соққаси ичига чўкиб кетгандай қотиб қолган ва қоқ суяк эди. Юзининг пастки қисмида қуюқ соқол осилиб турар, пастки лабида юпқа оқ қуйқа қотиб қолган ва қорни бутунлай ичига кириб кетганди. Тана парчаланиб кетишдан сақланган ва яхшигина қуриб қолган эди. Чамаси, ҳали тирик экан, атайин танани мўмиёланган каби қотиб қолишини осонлаштириш учун у аста-секин оғирлигини камайтириб борган.\nЖасадни ўша куниёқ олиб кетишди. Овчи қуён ўрнига аллакимнинг ўлик танасини кашф этиб, уйига қуруқ қўл билан қайтди.\nКундалик дафтардаги ёзувларга асосланиб, машҳур тиббиёт коллежининг суд-экспертиза мутахассислари ҳамда танани диққат билан кўздан кечирган қизиққон изқуварлар бундай ўлимнинг сабабини очлик натижасида ўз жонига қасд қилиш ҳолати дея баҳолашди. Албатта, бунинг учун нечоғлик катта қарор ва сабр-бардош кераклигини тушуниш қийин эмас, бироқ бундай қилишга сабаб бўлган асосий нарса ноаниқлигича қолаверди. Жасад 40 ёшлар атрофидаги эркак кишига тегишли бўлиб, унинг бўйи 173 см, оғирлиги 35 килограмм чиқди. Унинг ўлганига тахминан 100 кунлар бўлганди. Қизиғи, ўликнинг исм-шарифи, касб-кори ёки тириклигидаги ҳолати маълум эмас, буни аниқлаш ҳам жуда мушкуллик туғдирарди. Скелет тузилишидаги турли-туман белгилар, қон гуруҳи, бармоқ излари ва ёзувларига қарамай, милитсия идорасидаги мавжуд жиноятчилар ёхуд бедарак йўқолганлар рўйхатида унга ўхшаш бирорта киши топилмади. У ҳеч кимга ўхшамайдиган, ғаройиб киши эди гўё. Бунинг устига ҳеч ким уни ахтармас ва вафот этгани учун биров аза ҳам тутмаётган, бир сўз билан айтганда, мисоли бутун дунё уни унутиб юборганди. Бинобарин, унинг ўзи бундан жуда яхши хабардор эканини тасдиқловчи белгилар мавжуд эди. Мана у кундалик дафтарига кунба-кун битиб кетган батафсил ёзувлар.\nМен овқат ейишдан воз кечдим. Шаҳардаги кичик қаҳвахонада сўнгги бор егулик едим. Гарчанд бу охирги марта овқатланишим бўлса-да, аввал қанча овқат еган бўлсам, бу гал ҳам шунча еёлдим холос. Тановул қилганим нарса арзон бўлиб, чўнгатимда аллақанча пулим қолиб кетди. Ўз жонимга қасд қилишим учун барча зарур ашъё чемоданимда мавжуд эди, шунга қарамай, ҳар эҳтимолга қарши, яна баъзи нарсаларни олиш учун супермаркетга кириб ўтдим. Шам, шланг, воронка, елимли лента, одеколон, тирноқ олгич, пахта, нам латталар, ошқозон дориси, қалай тоғора ва полиетилен қопчалар харид қилган бўлдим. Пул кутилмаганда керак бўлиб қолиши мумкин, бироқ ҳозирги лаҳзалар айни фавқулодда ҳолат, шу боис қолган пулимни пинбол ўйнаб тугатиб қўяқолдим.\nҲеч тинчлик бермаётган режамни амалга ошириш учун Куширодаги намчил ерларни танладим. Бу Куширо ё Хоккайдо билан алоҳида бир боғлиқ жойим борлиги сабабидан эмас, йўқ, талабалик йилларим бир гал шу ерга келганим ва ўлиш учун жуда яхши макон экан, дея ўйлаганим учун шу жойни афзал билдим холос. Велодромдан ўтиб бир соатча чамаси юргач, шу ерда кулба тикишга қарор бердим. Менга керак бўлгани ихчамгина бошпана ва мен уни ён атрофдаги дов-дарахтдан бемалол ясай оламан. Шундай қилиб, бир неча шохларни кесиб олдим ва уларни тўртта дарахт танаси билан ёнма-ён териб чиқдим, сўнг устига уч қават винил қоплама ёпдим. Асосий шаклни қоронғу тушгунча қуриб битказдим. Кейин тездан атрофдаги похол ва қамишларни йиғиб келиб, ерга ёйиб ташладим. Бу ерда катта-катта пашша-чивинлар кўплиги боис олов тутатдим. Кийимларимга тутуннинг ёқимсиз ҳиди ўтириб қолди.\nҲеч қандай ғайритабиий аломат кўринмади. Ерга юпқагина қилиб похол ёзилган ва мен уларни йиғиб, соддагина ўриндиқ тайёрладим. Бундан ташқари, китобларим ва бошқа ашқол-дашқолларим учун жавон ҳам ясаб олдим. Кулбамга яқинроқ жойда унча катта бўлмаган чуқурча қазидим. Терга ботиб кетдим. Тунда роса чанқадим ва жуда кўп сув ичиб юбордим. Бирор ширин таом бўлса ҳам йўқ демасдим.\nОчликни умуман сезмаяпман. Айтишларича, инсон сувсиз бир ҳафта, сув билан эса бир ой яшаши мумкин экан. Бир ҳафтада тугай қолса қанийди, бироқ сувсиз анча қийин бўлган бўларди, шу боис ўзим билан бир ярим литр сув олволгандим. Шу сувнинг учдан бири колган эди, лекин сал олдин бехосдан уни тўкиб юбордим. Нима, бу энди тез кунда ўламан, деганими?\nЯна ичим келди. Ошқозонимда ҳеч вақо қолмади деб ўйлайман. Кечга томон бошим ва ошқозоним қаттиқ оғриди. Мотсартни эшитарканман, ўзимни бирмунча яхши ҳис этдим.\nВақт худди букилиб қолгандай, жойидан қимирламай турибди. Соатимга қарарканман, сониялар дақиқадай туюлди. Қанийди вақтни ғизиллатиб ўтказадиган соатим бўлганда, дея орзу қилдим. Қачон радио тинглашимни белгилаб олдим: кундуз соат 2 дан 4 гача. ФМ тўлқинида мумтоз куйлар бериладиган дастур бор. Бошловчисининг овози қўнғироқдай. Шу ҳолатимда нимадир қилишим бўлган ягона инсон ўша аёл эди. Ҳеч нарса емасанг-да, севиб қолишинг мумкин экан.\n«Янгиликлар»дан эшитдим, Токиодаги ўрта мактабда ўқийдиган учта яқин оғайни биргаликда ўз-ўзини чўктириб юборибди. Сабаби номаълумга ўхшайди. Уларнинг синфдошларидан интервю олишди.\nСийдигим қон тусига кирди. Эс-ҳушим жойида, лекин бутун танам бўшашиб кетяпти. Кўп вақтни ўринда ётганча ўтказмоқдаман. Китоб ўқияпман. Бектнинг «Малоне Диес» асари. Мен батамом унга боғлиқ бўлишим мумкин. Рўза тутмасдан туриб, бу китобнинг мағзини чақиш қийин. Бугун радио эшитганим йўқ.\nЎн беш соатча ухлабман. Радионинг қулоғини бураганимда, тунги бейсбол ўйини берилаётганди. Озроқ тоза ёмғир суви ичдим. Ўрмон ҳиди келарди ундан. Бутун вужудим оғрияпти. Худди ичимдан пичоқ билан гўштим аста қириб чиқилаётгандай. Тушимда нон ғажиётган эмишман.\nБугун яна довул турди. Бир неча бор шу яқин атрофда чақмоқ чақди ва назаримда у бошимни тешиб ўтгандай бўлди. Нега чақмоқ кулбамни ёндириб юбормайди? Тунда радио эшитишга қарор қилдим, чунки қоронғида ётганимда қаердалигимни унутиб қўяман. Радиодан келаётган ҳар битта овозга жавоб берсам, ўзимни йўқотмайман, шу тариқа икки соат бир зумда ўтиб кетди. Қўлимни атайин радионинг ўчириш тугмасига қўйиб олганман, мабодо кўзим илинса, уни ўчириб қўярман деган умидда. Баъзида эшиттиришлар шунчалик бемаза тус оладики, бу дунёда радио тинглаб ётарканман, ўзимни нақ у дунёда ҳис қиламан.\nОрқа-олдимдаги бори ёғ тугаб битди. Юзим парҳез қилатёган боксчиникига ўхшаб қолди. Лекин кўзларим ҳануз чақнаб турарди. Агар бирор киши менга йўлиқса, даҳшатдан қочиб кетган бўларди. Аста-аста туссиз суякка ўхшаб қоляпман. Бирор нарса ейишга истак ҳам қолмади. Худди оч нервларим батамам ишдан чиққанга ўхшайди. Ҳаддан ташқари иштаҳаси йўқ одамлар кабиман. Очлик маълум бир нуқтадан ўтгандан кейин овқат ҳақида ўйлаш ошқозонга жуда оғирлик қиларкан. Мабодо лапша ё гуруч билан гўшт аралашмасини еб олсам, шу заҳоти тараша қотган бўлардим балки. Энди ошқозоним ҳар қандай егуликни бактерия каби бегона жисм сифатида рад этадиган кўринади.\nКун бўйи ошқозоним оғриб, бошим лўқиллаб оғриди. Тушдан кейин ғайритабиий меҳмонни қабул қилдим. Тўшагимда қирқоёқ ўрмалай бошлади. Уни ейишга истак қайда. Қачонлардир ота-онаси мўъжазгина хонага қамаб қўйган ва бирон егулик бермаган болакай ҳақида эшитгандим. Ўша бола атрофида куймалашган ҳашарот ва ҳатто сичқонни ҳам тутиб еган экан. Бегуноҳ гўдакларни хўрлаган катталарни рўза тутишга мажбур қилиш орқали жазолаш лозим.\nҚусгим келди, бироқ қайт қилгани ичимда ҳеч вақоям йўқ. Ўйғонганимда қора терга ботиб кетгандим. Тушга томон ошқозонимдаги оғриқ аввалги ҳолатига қайтди.\nҲалиям вақт бор. Агар келган изимдан ортимга қайтсам, қайтадан ҳаётга қайтишим мумкин. Бир соатча юрганимда ҳам бирор кимни учратиб қолишим мумкин эди. Уят-пуятим қолмади. Мени политсия қидираётгани ёки исмимни янгиликларда айтишаётгани хавотирга солмайди. Ахир рўза тутиш жиноят эмас-ку. Бир ҳафтада аввалгидай 65 кг вазнга етаман ва шубҳасиз яна 20-30 йил яшайман. Қўй-э, яна яшашга даъватми? Гўё ўтмишдагидай, бу дунёга алоқам йўқ. Бу дунё унда яшашни давом эттиришим учун мос эмас экан, у ҳолда нариги дунёга кўчиб ўтаётганим ҳақида унга хабар бердим. Фикримни ўзгартиришга энди жуда кеч.\nНа бу дунёга бирор хусусий боғлиқлик сезаман. Миямда ўз жонига қасд қилиш фикри билан шундай рўза тутишга тайёргарлик қилдим. Шундай ўлим орқали ўз умримнинг аҳамиятсизлигини акси томонга ўзгартира оламан деб ишонардим. Бу самурайлар дунёсидаги сеппукуларнинг маросимига ўхшайдики, унга кўра, бошқаларнинг муваффақияти учун ердаги тошдай қадр-қимматга эга бўлмаганлар охирги лаҳзаларда бир кишини юқори поғонага кўтариб қўяди. Келинг, ўша ҳис-туйғудан бўлак ўз йўлига эга бўлмаган ва ўз фикрини очиқ-ойдин ифодалашга бирор марта бўлсин имкон берилмаган соддафеълларнинг ҳаётларида ақалли бир бора бошқалар томонидан ҳурмат қилинишига изн берайлик. Сеппуку деганлари шу эмасми? Бу иш дунёдаги барча хўрликларни батамом ўчириб юборади.\nМабодо ўзим сеппукуни амалга оширадиган бўлсам, нақ кулгига қолган бўлардим. Романнавис Мишима Юкио бу маросимга ярим тақлид ва япон жамиятини ярим танқид қилган кўйи ўз-ўзини ичак-чавақдан тозалади ва бунинг натижасида огоҳликка йўл очилиб, шундан бери ҳеч кимга бундай қилишга рухсат берилмади. Мен ҳам Мушима бошидан кечирган қийноққа тушяпман. Фақат мен ўлимнинг бошқача йўлини, яъни рўза тутиб очлик орқали ўлишни танладим.\nКеча васиятимни ёзиб қолдирганим учун энди ёзадиган ҳеч нарса қолмади. Ошқозонимдаги оғриқ баттар ёмонлашди. Похол тўшагим намиқиб кетди ва мен уни қуритиш учун қуёшга тутдим. Салгина қимирлашим нафас олишни қийинлаштиряпти ва юрак уришим ёмонлашиб бормоқда. Нам сочиқ билан баданимни артдим. Терламай қўйдим, баданимдан ортиқ ёғ ажралмаётир. Танамдаги моддалар алмашинуви тўхтаган кўринади.\nОшқозоним бир гал телевизорда кўрганим ҳабашистонлик қочоқ болаларникига ўхшаб кенгайиб кетди. Ахир нега ҳеч қандай овқат емасам ҳам, у менга озор беряпти? Егулик ҳақида хаёл суришдан ҳам қўрқиб қолдим. Тушимда спагетти еб ўтирган кишининг елкаси оша овқатини тортиб қочаётганмишман, шундан бери қорним кучлироқ безовта қилишни бошлади. Шубҳа йўқки, овқат ҳақидаги заррача ўй ҳам ошқозонимни рефлекс сифатида ҳаракатга келтиради, натижа эса кучли оғриқ билан тугайди.\nОғриққа ортиқ чидолмай, бир-икки дори ичиб олдим. Ўлишга ҳаракат қилаётганим бир пайтда дори қабул қилишим бемаъниликдир балки. Кечқурун қулоқларим ичини тозаладим. Йигирма тўртинчи кун, 30 август\nСувнинг таъми бузилибди. Сув ошқозонимнинг заҳарланишига асос бўладими? Ёз бўлишига қармай, қалтираб кетяпман. Эгнимга жемпер кийиб олдим, барибир совуқ қотяпман. Биргина миям аниқ-тиниқ ишлаяпти. «Илоҳий комедия»нинг «Дўзах» қисмини ўқидим бугун. Диндор бўлмасам-да, лекин дунёдаги кўплаб худоларга ҳурматим баланд, ахир бирорта худо қаердадир менга шафқат кўргузиши мумкин. «Дўзах»ни ўқирканман, нариги дунёда биринчи бўлиб кимни учратаркинман, дея ўйлаб қолдим. Ўқиш жонимга текканда, аёл кишининг мулойим овозда «Бугунги кунингиз мароқли ўтдими?» деб саломлашишини эшитиш учун радио қулоғини бурадим. Қанийди ўликлар диёридаги қабулхонада ҳам анна шундай ёқимли овозли аёл ўтирса.\nКун кечаги билан солиштирганда осонроқ кечмоқда. Тишимни тозалаб, соқолимни олдим. Кундузи мени хурсанд қилиб ёмғир қуйиб берди, бундан фойланаиб, барча кийимларимни ташқарига олиб чиқдим ва сочимни, баданимни ёмғирда ювиб олдим. Ишончим комилки, одамлар ўлик тананинг тоза бўлишини афзал билишади.\nЙигирма олтинчи кун, 1 сентябр\nҚўл-оёғим нормал ҳолатидан икки баравар ичига кириб кетди. Юзим шунчалик озғинлашдики, кафтимга жо бўлгудек. Суякларимни қоплаб турган юпқа қатлам қолди холос. Агар бир ой аввал шу ҳолатимни кўрганимда, аниқки, ўзимни танимаган бўлардим. Оғирлигимнинг ҳам учдан икки қисми йўқ, аммо ҳали танам оғирлигини ҳис этяпман. Қорин ва бош оғриғи етмагандай, қўл-оёғим карахт бўлишни бошлади. Кўзларим хира тортиб, ўқиш қийинлашди. Қўлимга тикилиб, кафтларимдаги «ҳаёт йўли»да горизонтал чуқур чизиқлар ҳосил бўлганини кўрдим. Ўлим элчиларими? Ўлиш ҳақидаги истагимга аҳамият бермай, жисмим яшаш учун курашмоқда. Бу ўзини оғриқларда кўрсатмоқда.\nЙигирма еттинчи кун, 2 сентябр\nЙигирма саккизинчи кун, 3 сентябр\nКеча билмасдан радио қўйилган ҳолатда ухлаб қолдим. Балки шунинг учун алғов-далғов тушлар кўриб чиқдимми? Профессионал бейсбол ўйинида аллақандай ҳинд шарҳловичиси алламбало гапларни валақлаётган тренер Нагашима билан ўтирганмиш. «Худойим-эй, Соялар мамлакатида узундан-узун навбат, унда хот-дог ва кола сотилаётибди, агар бориб ундан олсанг, кейинроқ қийналасан. Шунинг учун у дунёда керак бўладиган нарса оч руҳдир. Мен ҳам ўз жонимга қасд қилганимдан кейин анча кутишимга тўғри келди, мана энди бу ёқда шарҳловчилик қилиб юрибман, бироқ… қандоқ қилай… ўлиш ичак-чавоқларни ҳам олиб кетади, шундай эмасми?» Унинг сўзларини қизғин олқишладим.\nКейин манна бундай туш кўрдим. Тўқ қизил рангли поезд боғ оралаб учиб борармиш, унинг ичида гуллаётган сабзавотларга айланиб қолаётган лилипутлар кетиб борармиш, поезд деразаларидан бананлар учиб кирармиш. Бошқа бир тушда танамни чўзиб, буклаб, узайтириб, лапша ҳолига келтирилаётган экан.\nМиям – ишлаб турган ягона бўлагимдир. Йигирма тўққизинчи кун, 4 сентябр\nЎттизинчи кун, 5 сентябр\nЎттиз биринчи кун, 6 сентябр\nЎттиз икинчи кун, 7 сентябр\nРадио сўлиб бормоқда – ҳамхонам ҳам кучини йўқотяпти. Овозимга ўхшаб қуриллаяпти. Бир ойдан бери овқат емасам ҳам тирикман, лекин бартареясининг кучи тугаса радио чурқ этмай қолади.\nИкки жуфт пайпоқ, жемпер ва қишки палто кийганимга қарамай, қалтирашим тўхтамаяпти. Бу ерларга қиш келганга ўхшайди. Бу аҳволда очликдан ўлишимдан аввал музлаб қолсам керак. Ташқарига чиқиб олов ёқишни истасам-да, ўтин йиғишга ҳеч мажолим йўқ – гарчанд бир пиёла чой ичиб олганимда жаннатда бўлган бўлардим.\nЎттиз учинчи кун, 8 сентябр\nҚорним бураб-бураб оғрияпти. У худди иссиқ сув пуркаётган гейзерга ўхшаб ҳар дақиқа ҳужум қилмоқда. Балки жисмим ер айланишига мувофиқ ҳаракат қилаётибди. Оғриқ турганда ўйлай ҳам олмай қоламан, у пасайса, шу каби қайдларни ёзиш имкони туғилади. Буддаликка етишган руҳонийлар ҳам маълум вақт бош ва қорин оғриғи ҳамда совуқ қотишдан азоб чеккан бўлиши керак. Уларга-ку эътиқодлари тиргак бўлган, мендай бир эътиқодсиз одамга чидашни ким қўйибди. Қоядан жарга ўзимни ташласам ё ўзимни ўзим оссам, шу заҳоти тил тортмай ўлишим мумкин эди, бироқ, бунинг ўрнига атайин ўлишдан аввал бир ойдан ортиқ муддат ичида азобга гирифтор бўлишдаги ҳар бир ҳолатни ўз бошимдан ўтказишга уринмоқдаман. Буни бемаънилик дея тўхтата олмайман. Ҳатто жарга қулашни истаганимда ҳам уни амалга оширишга ўзимда куч топа олмаган бўларди. Ўзимни осишга арқон қидириш ҳам қўлимдан келмас балки.\nЎттиз тўртинчи кун, 9 сентябр\nЎтган кечасидаги совуқ худди игналарни бутун баданимга санчиб чиқаётгандай аччиқ бўлди. Оғриқ забтига олди. Битта шамни тугатдим. Пулсим жуда тез уряпти. Юрагим ҳароратимни кўтариш учун жаҳд билан бутун танамга қон пуфлаётганини сезяпман. Жисмим яшаб қолишга жон бериб уринмоқда.\nГарчи ўз ўлимимнинг жараёнини кузатишни истаганим сабабли оч юрган эсам-да, кун уззукун ўлим ҳақида ўйлаш жуда зерикарли. Бироқ эринибгина қушларнинг сайрашига қулоқ тутарканман, миямга рўза тутишни бошлаган кунимдан бошлаб мен ўлганман, деган фикр келди ва ўзимни анча енгил ҳис қилдим. Ўлим қолиб кетган озгина фоиз холос.\nЎттиз бешинчи кун, 10 сентябр\nРадио мендан олдин ишлашдан тўхтади, шу сабаб кечалари даҳшатга туша бошладим. Зимистонда йўқолиб кетмоқдаман. Агар қўлимни ёзолсам ёки тилимни чиқаролсам ва ё киприк қоқолсам, демак у ерда эмасман ҳали. Балки ўрнимдаги бошқа кишидир. Тунлари уйғониб кетсам, бу ер нариги дунё бўлса керак деб хаёл қиламан. Қоронғиликда на от, на феъл ва на сифат бор. На ҳозирги, ўтган ва ё келаси замон. Бошимда ғужғон айланаётган хаёллар мавжуд. Ҳамиша ярим шаклда ва муқаддима ҳам хотимасиз. Ўзимни бу ерда эмаслигимни енгиллаштириш учун нимадир ўйлашим керак. Уйғонсам, қайтиб қуёш чиққунгача ухлай олмайман. Ўйлашдан тўхтасам, миям борлигини унутаман ва қўрқувдан овоз чиқара бошлайман. Овозим бўғиқ ва хунук. Зимистон оёғимдан бошлаб аста кўтарилар экан, ўлимни унута оламан. Нур – шифобахш дори, қоронғилик эса заҳардир. Бироқ, тонгни кутишдаги хурсандчилигим жуда қисқа вақтда тугайди ва ҳалиям тириклигим ҳақидаги азоб, чидаб бўлмас оғриқ ўлмаганим юзасидан устимга ёпирилиб келаверади. Албата, тунлари ҳам қорним ва бошим оғрийди. Кундузгидан-да баттар. Балки тундаги азоб ўлим азоби ва кундузги азоб ҳаёт азобидир. Нима бўлганда ҳам, азоб бир пулга қиммат. Ичак-чавоқни тозалаб ташлаш ундан осонроқ. Очликдан ўлиш билан солиштирганда, сеппуку ё осилиш, отилиш ё баланд бинодан ташлаш, заҳар ичиш ё газдан заҳарланиш гўё боғда сайр қилгандай гап. Қаердадир ўқигандим, жосуслар доим ўзлари билан калий тсианид олиб юришаркан. Фавқулодда ҳолларда улар шу моддани ичиб жавобгарликдан қутулишармиш. Бу кимнингдир фойдаси учун ўлишни билдиради. Ақали ўлим вақтида биз ўз ўзимиз учун ўла биламиз. Ўз жонига суиқасд қилишнинг турлари кўп, лекин рўза тутиш ўлимнинг алоҳида бир йўлики, бунда киши ўзига-ўзи қарши чиқади ва узоқ вақт давомида ўзи билан курашиб чиқади. Очиғини айтганда, бундай ўлимдан бирор натижа кутиб бўлмайди. Аммо мен 35 кун давомида бундай азобга дош бериб келаётганимдан фахрланаман. Мен бошқа ҳеч ким тақлид қила олмайдиган нимадир қилмоқдаман. Ўттиз олтинчи кун, 11 сентябр\nНимадир қилмоқчи бўлиб, радиони силикитган эдим, аввал эшитганим опера қўйилаётган экан. Қолдиқ батарея бир оз туриб берди, чамаси бир соатча радио эшитган бўлдим. Бутун жисмим қайта жонлантирилмоқда. Ўлиш учун ўзимда журъат топдим. Ўттиз еттинчи кун, 12 сентябр\nВақти-вақти билан ёмғир қуяди. Кабутарлар дунёни икки ўлчамда тушунади шекил. Сувли ва сувсиз дунё. Инсонлар эса мияларида турфа дунёларни ярата олишади. Ҳали тирик эканмиз, ўлимдан кейинги ҳаётни ҳам хаёл қила оламиз. Аммо баъзида бундай қилиш шунақанги зерикарли. Айни дамда шунчаки ўлмоқнигина истаяпман, ҳа-ҳа, ҳеч нарсани ўйламасдан ўлмоқни. Мана энди саратонга чалинган мижозлар нега сунъий ўлишни хоҳлашганини тўлиқ тушуна оламан. Ўттиз саккизинчи кун, 13 сентябр\nЎттиз тўққизинчи кун, 14 сентябр\nҚирқинчи кун, 15 сентябр\nҚирқ биринчи кун, 16 сентябр\nЎтган кеча 40 кунлик рўзага чидаб берган авлиё шарафига шам ёқдим. Жисмонан азобланар, лекин ақлан жуда тетик эдим. Муқаддас кишиларни ўзимга яқин тутдим, Исо Масиҳ ҳам, Будда ҳам менинг дўстларимдай эди гўё. Қирқ иккинчи кун, 17 сентябр\nҚирқ учинчи кун, 18 сентябр\nЭрта тонгда ёмғир қуйиб берди. Эрталаб ва тушдан кейин бавл қилиш асосий машғулотга айланган. Бир томчи бўлса-да ҳалиям сув чиқиб турибди. Ҳар на бўлганда ҳам, ҳушим борлигида мана шу муҳим вазифа ҳақида қайғуришим лозим. Баъзан ҳушимни йўқотиб қўйганимда, сийдик ўз-ўзидан чиқиб кетади. Аста-секин юрагим ҳам тўхтаб, руҳим юксакларга қанот қоқади. Қирқ тўртинчи кун, 19 сентябр\nТунда 15-кундагидан қолган шамни ёқдим. Шамнинг тилини кузатиб ётдим. Ўқимаган 3 та китобим қолди. Барибир нариги дунёда энди керак бўлмайди. «Илоҳий комедия»нинг варақларини битталаб йиртиб, тоғоранинг ичида ёқдим. Қирқ бешинчи кун, 20 сентябр\nЁстиғим олдида куйлаги йиртиқ-ямоқ, юбкалари лойга беланган бир ёш аёл турарди. Уни танимасдим. Ҳайрон бўлмадим. Уни ўликлар диёридан мени олиб кетишга келган дея хаёл қилиб, қўлимни кенг ёзиб ўтиндим: «Қаёққа хоҳласанг олиб кетавер, оғриқ ва совуққа ортиқ чидолмайман.»\n«Кетадиган жойнинг ўзи йўқ» деди у эътиборсизлик билан.\n«Сен нариги дунёдан келмадингми?»\n«Ҳали у ерда бўлмаганман.»\n«Демак тирик экансан-да?»\n«Бир нарса деёлмайман.»\n«Бундан анча вақт аввал бошига қалпоқ кийган ва артистларга ўхшаган бир киши мени ўрмонда зўрлаган ва ўлдириб кетган. Энди нариги дунёга олиб кетишса керак деб ўйлаб, роса кутдим, бироқ ҳеч ким келмади ва у ёққа ўзим боришга қарор қилдим. Мурдаларни оқизиб олиб кетадиган дарёгача бориб, қайиққа ўтирдим, бироқ...»\n«Демак нариги дунёгача бора олмабсан-да?»\n«Мен қайиқдаги ягона йўловчи эдим, шу сабаб капитан мени олиб кетишни истамади. Унга кўра, охират деган нарса йўқ эмиш.»\n«Балки охират ўлаётган инсонлар хотиржам жон таслим қилишлари учун ўйлаб топилган хомхаёлдир. Балки аллақачон вафот этганларни тинчлантирадиган бирор жой мутлақо йўқдир.» «Унақа эмасдир-ов. Унда ўлганлар нима қилади? Агар мурдалар диёри бўлмаса, у ҳолда бу ўликлар абадият аро кезиб юрадилар деган маънони келтириб чиқармайдими?»\n«Бошида мен капитан алдаяпти деб ўйладим. Ундан неча бор нариги дунёга олиб ўтинг мени деб ўтиниб сўрадим, аммо у бундай дунё мавжуд эмас деб ўзиникида маҳкам туриб олди. Дарёда кетиб бораётган бошқа капитан ҳам шу жавобни берди.»\n«Хўш, унда нима қиласан энди?»\n«Капитан мени бошқа жойларга олиб кетади. Яхши Умид ва Антарктикага, Ўлик денгизга ва Байкал кўлига. Менга муносабати самимий бўлганидан у билан кетяпман.»\n«Бу ерга қандай келдинг?»\n«Амазонка дарёси орқали.»\n«Ҳов анави ерда турибди.»\nҚирқ олтинчи кун, 21 сентябр\nТирикман. Чиндан ҳам охират бўлмаса нима қиламан? Агар ўлимдан кейин тунги азоблару оғриқлар давом этадиган бўлса, ҳечам ўлгим йўқ. Ўлим азобдан қутулиш дегани эмасми? Йўқ, бундай дейиш тўғри эмас. Миям ўйлашдан чарчаб кетди. Бунақа хаёллар миямга фақат Худога ишонмаганим учун келяпти. Бирдан жаннатдан ортга қайтарилган ичувчи-алкаш ҳақидаги шеър ёдимга тушиб кетди. Кўзим илинибди, мазали шароблару гўзал аёллар ҳузурида юрган эмишман. Қирқ еттинч кун, 22 сентябр\nҚирқ саккизинчи кун, 23 сентябр\nҚирқ тўққизинчи кун, 24 сентябр\nРуҳим заифлигидан жисмимни тарк этишни эплолмаяпти. Жисмоний азоблардан қутқарақолсанг-чи! Кўксим вайрон бўлмоқда. Кийилавериб, охири улоқтирилган пайпоққа ўхшаб қолгандайман. Ичимда ортиқ ҳеч биров қолмади.\nЭллигинчи кун, 25 сентябр\nТокиодаги «Луп Лайн»нинг охирги бекати қаерда? Ўнлаб марта айланиб чиқдим. Бу азобкаш поезд ҳар бекатда тўхтаб ўтади. Тезроқ охирги бекатга етақолсайдим.\nЭллик биринчи кун, 26 сентябр\nЭллик иккинчи кун, 27 сентябр\nОхиратдаги иммигратсия идорасига мактуб ёзишим керак: руҳим икки ё уч кунда етиб келади. Илтимос, тегишли тарзда бу хабарни қабул этинг.\nЭллик учинчи кун, 28 сентябр\nЭллик тўртинчи кун, 29 сентябр\nЭллик бешинчи кун, 30 сентябр\nЭллик олтинчи кун, 1 октябр\nЭллик еттинчи кун, 2 октябр\nЭллик саккизинчи кун, 3 октябр\nЭллик тўққизинчи кун, 4 октябр\nОлтмишинчи кун, 5 октябр\nОлтмиш биринчи кун, 6 октябр\nОлтмиш иккинчи кун, 7 октябр\n"http://www.kutubxona.com/wiki/index.php?title=Shimada_Masahiko._Bir_moʻmiyo_kundaligi_(hikoya)_/_Kiril&oldid=14243" dan olindi


Польшада нималар бўлмоқда? – ТАФСИЛОТ\n993 марта кўрилган\tПольшада нималар бўлмоқда?\tКечадан буён Польша парламенти, президент саройи олдида мухолифат вакиллари, журналистлар иштирокидаги бир неча минг кишилик намойишлар тинмаётгани ҳақида хабарлар тарқатилмоқда. Бу воқеаларга нима сабаб бўлгани ва воқеалар ривожи қандай давом этаётгани кўпчиликни қизиқтиришини инобатга олиб, “Sharh.uz” сайти Бош муҳаррири Бунёдбек Шамсуддинов юзага келган ҳодисаларнинг моҳияти, оқибатлари ва бошқа тафсилотлари билан қизиқиб кўрди.\n…Маълум бўлишича, жума куни Польша сейми (парламенти)да мамлакатнинг 2017 йил учун мўлжалланган бюджети, бир қатор қонун лойиҳалари муҳокама этилаётган эди. Муҳокама қилинаётган қонун лойиҳалари орасида пенсиялар миқдорини камайтириш ва журналистларни парламентга киришини чеклаш каби масалалар ҳам бор.\nМухолифат ушбу чораларга қарши чиқиб сейм минбарини ўраб олган ва парламент ишини тўхтатиб қўйган. Шундан сўнг депутатлар йиғилишни бошқа залга кўчирган ва кун тартибидаги барча қонун лойиҳаларини бир овоздан қабул қилган. Овоз беришда электрон тизимдан фойдаланилмаган. Шундан сўнг Варшава ва бир қатор бошқа шаҳарларда депутатларнинг мазкур қарорларига қарши оммавий намойишлар бошланган.\nҚабул қилинган қонунлар ташаббускорларидан ҳукмрон партия етакчиси Ярослав Качиньский парламентдан пинҳона олиб чиқиб кетилган. Полиция намойишчиларни тарқатиш мақсадида кўздан ёш оқизувчи газдан фойдаланишига тўғри келган.\nНамойишчилар дастлаб сейм олдида норозиликларини билдиришган бўлса, кейинчалик бундай тадбирлар президент саройи олдида ҳам ташкил этилган. Юзага келган ҳолат туфайли Варшавага полициячилардан ташкил топган қўшимча куч чақиртирилган.\nМамлакат ички ишлар вазири ушбу ҳодисаларни давлат тўнтаришига уриниш деб баҳолаган. Мухолифат депутатларининг ҳозирга қадар сейм минбарини тарк этмаган. Улар бу орқали парламент депутатлари 20 декабрь сешанба куни қонун лойиҳалари юзасидан қайта овоз беришларини кутишмоқда.\nНамойишлар юзасидан Европа кенгаши раиси Дональд Туск фикр билдирар экан, ҳукумат ва мухолифатни одамларни ҳамда конституция нормаларини ҳурмат қилишга чақирган. Польша бош вазири Беата Шидло норозиликларни жанжалли ва бу мухолифатнинг кучсизлиги далили деб атаб, уларни мағлубиятни тан олмасдан аҳолини ҳукуматга қарши қўйишга ҳаракат қилаётганликда айблаган.\nСўнгги хабарларга кўра, Польша президенти Анджей Дуда барча сиёсий кучларни тинчланишга ва журналистларнинг сеймдаги фаолияти масаласи уларнинг иштирокида муҳокама этилишини ҳамда ҳукмрон партия ва мухолифат ўртасидаги келишмовчиликларни бартараф этилишида воситачи бўлишга тайёрлигини билдирган.\nПольша президенти Анджей Дуда Кейинроқ “Ҳуқуқ ва адолат” партияси етакчиси Ярослав Качиньский Сенат спикеридан ОАВ вакиллари билан уларнинг парламентдаги фаолияти масаласини ҳал этиш учун учрашув ташкил этишни сўраган. Парламент биносида ташкил этилган учрашув қарийб икки соат давом этган бўлиб, унда йигирма бешга яқин маҳаллий ОАВ вакиллари иштирок этган. Сенат спикери Карачевский музокаралар юзасидан ўтказилган матбуот анжуманида, томонлар айни вақтда журналистларнинг парламентда ишлаш тартиби яхши эмаслиги ва унга тегишли ўзгартиришлар киритиш зарурлигини таъкидлаган. Шунга қарамай, ўзгаришлар журналистларнинг фаолиятини чекламаслиги айтилган. Тартиблар аввал ҳам бўлгани ва бундан кейин ҳам давом этиши, янги қоидалар ҳақида душанба куни маълум қилиниши айтилган.\nШунга қарамай, эндиликда журналистлар учун парламентнинг айрим қисмларига кириш ва парламентда ОАВ мухбирларини аккредитациядан ўтказиш чекланиши мумкин экан.\nВоқеаларни кузатиб боришда давом этамиз.\nKURBONOV SANJAR Жавоб бериш\n2 oy олдин\nassalomu alaykum nima deyishni bilmadim lekin polshaga borish niyatim bo


Айланувчи камерали Galaxy A80 ва бошқа Samsung смартфонларининг Terashop.uz’даги нархлари (2019 йил 7 сентябрь) - Terabayt.Uz\nMicrosoft аллақачон «жанозаси ўқилган» Windows 7’ни кутилмаганда бепул янгилаяпти!\nАйланувчи камерали Galaxy A80 ва бошқа Samsung смартфонларининг Terashop.uz’даги нархлари (2019 йил 7 сентябрь)\nКўплаб смартфонсозлар олд камера учун дисплейда кемтик ёки тирқиш очаётган бир пайтда Samsung компанияси ўзининг Galaxy A80 моделида умуман янгича ёндашди. Унда асосий камеранинг ўзи махсус механизм ёрдамида олд томонга айланиб, селфи туширади.\nҲозирда мазкур инновацион ечим билан дунёда ягона бўлиб турган ушбу девайс ҳам аллақачон Ўзбекистон бозорига, хусусан, Terashop.uz’га етиб келган! Шунингдек, ушбу етакчи техногигантнинг бошқа смартфонларини ҳам интернет-дўконимиздан олиш мумкин.\nSamsung смартфонларининг Terashop.uz’даги нархлари билан қуйидаги (нархининг ошиб бориш тартибида тузилган) рўйхатда танишинг. Ҳар бир товарнинг нархи ёнидаги «Сотиб олиш» ёзувига жойланган ҳавола орқали унинг харид саҳифасига ўтасиз; у ерда гаджетнинг хусусиятлари билан батафсил танишиш ва онлайн тарзда харид қилиш имкони мавжуд.\nGalaxy J2 Prime – 1 120 000 сўм – Сотиб олиш\nGalaxy A10 2/32GB Black – 1 190 000 сўм – Сотиб олиш\nGalaxy A10 2/32GB Blue – 1 190 000 сўм – Сотиб олиш\nGalaxy A10 2/32GB Red – 1 190 000 сўм – Сотиб олиш\nGalaxy J2 (2018) 16GB, Black – 1 220 000 сўм – Сотиб олиш\nGalaxy A20 3/32GB Black – 1 480 000 сўм – Сотиб олиш\nGalaxy A20 3/32GB Blue – 1 480 000 сўм – Сотиб олиш\nGalaxy A20 3/32GB Red – 1 480 000 сўм – Сотиб олиш\nGalaxy A30 32/3 GB Black – 1 780 000 сўм – Сотиб олиш\nGalaxy A30 32/3 GB White – 1 780 000 сўм – Сотиб олиш\nGalaxy A30 32/3 GB Blue – 1 780 000 сўм – Сотиб олиш\nGalaxy A40 4/64GB Black – 2 060 000 сўм – Сотиб олиш\nGalaxy A40 4/64GB White – 2 060 000 сўм – Сотиб олиш\nGalaxy A40 4/64GB Blue – 2 060 000 сўм – Сотиб олиш\nGalaxy A50 64/4 GB Black – 2 270 000 сўм – Сотиб олиш\nGalaxy A50 64/4 GB White – 2 270 000 сўм – Сотиб олиш\nGalaxy A50 64/4 GB Blue – 2 270 000 сўм – Сотиб олиш\nGalaxy A70 6/128GB Black – 3 270 000 сўм – Сотиб олиш\nGalaxy A70 6/128GB Blue – 3 270 000 сўм – Сотиб олиш\nGalaxy A80 Black, Gold, White – 5 300 000 сўм – Сотиб олиш\nGalaxy S10e – 5 420 000 сўм – Сотиб олиш\nGalaxy S10 128GB – 6 720 000 сўм – Сотиб олиш\nGalaxy S10+ 128 GB (Black) – 7 690 000 сўм – Сотиб олиш\nЎҚИНГ: Ниҳоят, энг «бели бақувват» ҳамёнбоп – Galaxy M30s намойиш кунини Samsung расман эълон қилди!\nТаъкидлаш керакки, Terashop.uz’да қилинган онлайн харидлар Тошкентдаги буюртмачиларга 12 иш соати, вилоятлар марказларига эса икки иш куни ичида етиб боради! Интернет-дўконимизда мижозлар учун қулай бўлган тўлов шакллари (нақд пул, терминал ва Payme тизими орқали электрон тўловлар) жорий этилган.\n#Samsung #андроид смартфон #нархлар #Samsung Galaxy A80


Қариндошлари билан алоқани узиш, инсоний фазилатдан узоқлашиш демакдир | Qalampir.uz\nҚариндошлари билан алоқани узиш, инсоний фазилатдан узоқлашиш демакдир\nФойдали\t27 Апрель 18:10 2399\nМуқаддас Рамазон ойи муносабати билан таҳририятимизда диний-маърифий мавзуларда мазмунли суҳбатлар ҳавола этиб бориляпти. Ушбу суҳбатларда Рамазони шарифнинг фазилати, инсоннинг юксак ахлоққа эришиш йўллари, яхшилик ва ёмонлик ўртасидаги фарқ ва бошқа кўплаб фойдали нарсалар ҳақида сўз юритилмоқда. Суҳбатдошимиз Тошкент шаҳридаги “Хўжа Аламбардор” жоме масжиди имом-хатиби Раҳимберди домла Раҳмонов билан ўтган бугунги суҳбатимиз силаи раҳм ҳақида бўлди.\n“Мўмин одам бу ойда устозсиз, мураббийсиз ўзини ўзи тарбия қилмоқда. Рўзадор рўзанинг талабларига риоя қилиб, ундаги фазилатларни ҳаётига тадбиқ этиб, ахлоқини сайқаллайди. Ана шундай фазилатлар бири бу – силаи раҳм.\nСилаи раҳм деганда қариндош-уруғ, ёру дўстларга, ўз атрофидагиларга яхши муносабатда бўлишлик тушунилади. Бунга энг ҳақли инсонлар, аввало, ота-оналаримиздир. Агар отамиз ва онамиз баробар келсалар, инсоннинг силаи раҳмига муносиб зот унинг онаси бўлади. Кейин отаси туради. Фарзандлар, ака-укалар ёки ота-онаимизнинг ака-укалари – амма, тоға, холалар ёки уларнинг фарзандлари яхшилигимизга, ширинсуханимизга, кўмагимизга, мададимизга бирични ҳақли инсонлардир.\nМўмин одам Аллоҳга иймон келтирса, жаннатдан умидвор бўлса, Русулуллоҳ саллоллоҳу алайҳи васалламнинг умматиман деса, қандай ҳам силаи раҳм қилмасин. Халқимиз ҳаётини олиб қарайдиган бўлсак, у силаи раҳм билан буткул зийнатланганини кўриш мумкин. Ота-боболаримиз айтади, бундан юз йил олдин бизда гўрков бўлмаган. Қариндош-уруғнинг ўзи, ёшлар, йигитлар қабр кавлашган. Майитни ювувчи, шу ишга мослаб қўйилган бир одам бўлмаган. Қариндош-уруғларнинг ўзи шу иш билан шуғулланган. Иморатини ҳашар билан кўтарган. Тўйини ҳашар билан қилган”, деди Раҳимберди домла Раҳмонов.\nСуҳбатдошимизнинг таъкидлашича, коронавсирус сабаб синовли кунларда айрим ёш йигитлар қўлларидан келган саховатни қилмоқда. қариндош-уруғига, ёру дўстларига, маҳалла-куйга эҳсонлар қилишмоқда. Оддий тадбиркор йигитлар 150-300 талаб хонадонга хайр-эҳсон улашмоқда.\n“Расули Акрам алайҳиссалом бир куни саҳобалар билан суҳбат қила туриб: “ораларингда қариндош-уруғ билан гаплашмайдиган, силаи-раҳмни узган одам бўлса, туриб чиқиб кетсин”, дедилар. Бир йигит ўрнидан туриб чиқиб кетди. Бироз ўтгач, қайтиб келиб, Пайғамбаримиз алайҳиссаломдан ўтиришга изн сўради. Ва айтдики, “Ё Расулуллоҳ, менинг бир холам бор эди. Икки йилдан бери гаплашмасдан юрган эдим. Мана шу холамнинг олдиларига бориб, розиликларини олдим. У киши рози бўлгач, ҳузурингизга қайтиб келдим”, деганида Расули Акрам алайҳиссалом: “Қайси бир қавмнинг орасида битта силаи раҳмни узган одам бўлса, ўша одамнинг сабабидан Аллоҳнинг раҳмати нозил бўлмайди”, дедилар.\nҲазрати Абу Ҳурайра розияллоҳу анҳу қачон суҳбат қилмоқчи бўлсалар, ундан олдин бир эълон қилардилар. “Муҳтарам азизлар, ораларингда қариндош-уруғ билан гаплашмайдиган, силаи-раҳмни узган одам бўлса, туриб чиқиб кетсин, бизнинг дуоларимиз қабул бўлмайди”, дер эканлар.\nҚариндошлари билан алоқани узган, улар билан гаплашмайдиган одам бўлса, мана шундай одамнинг касрига жамоанинг дуоси қабул бўлмас экан. Шу сабаб, бандачиликка бориб қариндошлар, қўни-қўшнилар, ёру дўстлар орасида гап қочган бўлса, уларни унутиб, самимийликни тиклаш улуғ фазилатдир”, деди Раҳимберди домла Раҳмонов.\nСуҳбатимиз давомида мана шу мавзуга оид яна кўплаб фикрлар билдирилди. Инсоний фазилатларни юксакка кўтарувчи тавсиялар ҳақида сўз борди. Силаи раҳмни маҳкам ушлаш мўмин банданинг бурчи экани таъкидланди.\n25 Май 16:12 42861\n26 Май 14:40 39703\n25 Май 23:18 38046\n26 Май 09:01 27434\n27 Май 20:39 25593


Oktabr 2016 – Самарқанд – Ер юзининг сайқалидир…\nБисмиллоҳирраҳмонирраҳим. 25 март 2015, чоршанба бошланди. Ислом ахлоқи М.ҲОДИМИЙ СЎЗ БОШИ Басмала ила бошлайлик китобни! Оллоҳ исми бир яхши сиғинишдир. Топилмас неъматларин сиғдиражак Кўп меҳрибон, кечиримли бир Раббдир. Аллоҳу таоло жаҳондаги барча кишиларга меҳрибондир. Улар қандай неъматларга муҳтож бўлсалар, уларни яратиб, ҳаммага уларни юбориб туради. Дунёда ва охиратда саодатга эришиш учун бу неъматлардан қандай фойдаланиш лозимлигини ҳам кўрсатган Удир. Дунёда Исломият ҳақида ҳеч эшитишмаган кофирлар қиёматда ҳайвонлар ҳисобида бўладилар. Улар дунёда қилган ишларидан ҳисоб бермайдилар, худди ҳайвонлар сингари йўқ этилажаклар. Бу ҳақда Имоми Раббоний ҳазратлари 259- мактубида хабар беради. Барча…\nҲижрий янги йилингиз муборак!\n01/10/2016 19/03/2020 admin\nҲижрий янги йил кечаси муборак бўлсин! Пайғамбаримиз Муҳаммад алайҳиссалом милодий 571 йили 20 апр Бу кечани ибодат билан ўтказиб, унга ҳурмат кўрсатиш керак. Ҳурмат кўрсатиш гуноҳ ишламаслик билан амалга ошади. Зулҳижжа ойининг сўнгги куни ва Муҳаррам ойининг биринчи куни рўза тутган одам бутун йил рўза тутгандек савобга эришади. Бир ҳадиси шарифда “Рамазондан кейин энг фазилатли рўза Муҳаррам ойида тутилган рўзадир” деб марҳамат қилинди.елга тўғри келган Раббиул аввал ойининг ўн иккинчиси душанба куни тонгда Маккада туғилдилар. 622 йили Маккадан Мадинага ҳижрат этдилар. 20 сентябрь душанба куни Мадинанинг Қубо қишлоғига келди. Бу сана мусулмонларнинг…


Бүгин ҳәмме бир саат алдын үйине қайтыўға рухсат! – Kar24.uz\nБүгин ҳәмме бир саат алдын үйине қайтыўға рухсат!\n19.07.2021 246 views0\n19-июль – дүйшемби, ҳәммеге жумыс күни. Ҳәптесине 5 күн жумыс ислейтуғынлар, 6 күн жумыс ислейтуғынларда бүгин жумысқа барыўы керек.\nӨзбекстан Республикасы Мийнет кодексиниң 121-статьясына муўапық,тбайрам (жумыс ислемейтуғын) күнлери қарсаңында күнделикли жумыс (смена) мүддети барлық жумысшылар ушын кеминде бир саатқа қысқартылады.\nЕртең Қурбан Ҳайытының биринши күни, яғный дем алыс күни. Бүгин арафа, сонлықтан жумысқа шыққан барлық жумысшылардың 1 саат ертерек қайтыўға нызамлы түрде ҳаққысы бар.\nЕслетип өтемыз, қурбан ҳайыт 20-22 июль дем алыс куни деп белгиленди.\nРасмий Kar24.uz сайтига жавоб: А-380 «Ғузор-Бухоро-Нукус-Бейнеў» йўли маблағ йиғилгач таъмирланади. Икки томонлама ҳаракатланиш учун янги йўлдан фойдаланилиш 11-майдаги авария туфайли эски йўл қайта очилди\nБүгинги Қарақалпақстандағы коронавирус пенен байланыслы жағдай қандай? 16 наўқастың аўҳалы аўыр, 3 наўқас жүдә аўыр аўҳалда\n10-августтан 10-сентябрге шекем колледж, техникумларға ҳүжжетлер онлайн қабыл етиледи\n“Өртенген кеўил өртенбей қоймас”, өртемей де… Жалтырбас” көлиндеги өртке инсан факторы себепши болыўы мүмкин\nҚарақалпақстан Республикасы Өсимликлер карантини ҳәм қорғаў агентлиги баслығы өзгерди\nҚарақалпақстанда 52 наўқастың аўҳалы аўыр, 7 адамның денсаўлығы жүдә аўыр\nKar24.uz 24 часа ago\nЖаңа оқыў жылынан баслап напақа жасындағы оқытыўшыларға ҳәптесине 6 саат сабақ бериледи ме?\nKar24.uz 1 день ago\nШет елден Өзбекстандағы ЖООна “перевод” қылыўда қандай ҳүжжетлер талап етиледи?\nЕртең кеткен ыссылық және қайтып келеди\nТест сынақларына абтуриентлерге бас кийимде келиўге руқсат берилди\nШет елдеги Хожелишилер ушын ҳәким WhatsApp тармағында өзиниң жеке профилин ашты\nЙигитлар ўртасида ҳарбийликка бўлган қизиқиш кўрсаткичи Қорақалпоғистонда 221 %га ва Хоразмда 158 %га ортди\nЛатын жазыўына өтиўге аз қалды. Бирақ, қарақалпақша латынша жазыў елеге шекем “басты аўыртады”


ИнтерФУТБОЛ :: Энг яхши лигадаги энг ёмон ҳакамлар яна «қовун туширишди»\nЭнг яхши лигадаги энг ёмон ҳакамлар яна «қовун туширишди»\nЛондоннинг «Челси» клуби АПЛнинг навбатдаги турида «Кардифф» устидан ғалаба қозонди (2:1), шунга қарамай, «кўклар» еврокубоклар ҳудудидан четда қолишмоқда. Тўғри, Маурицио Сарри бошчилигидаги жамоанинг иши бундан ҳам ёмон кўриниш олиши мумкин эди - бироқ улар бир амаллаб 3 очкони «илиб кетишди». Бу ишнинг қандай амалга ошгани эса янада ғалати.\n«Челси» биринчи бўлимда рақиб дарвозаси томон бирорта аниқ зарба йўлламади, боз устига, «кўклар» мазкур баҳсда ўта суст кўринишди. Балки бунга Саррининг ғалати қарори сабаб бўлгандир: у Н`Голо Канте ва Эден Азарни захирада қолдирди. Лондондан ташриф буюрган ишқибозлар жойлашган трибунадан «Йўқолсин саррибол», деган ҳайқириқлар эшитилиб турди. Саррибол - Маурицио ўзи ишлаган жамоаларда қўллайдиган ўзига хос услуб. Ваҳоланки, италиялик мутахассис ҳеч қандай саррибол деган нарса мавжуд эмаслигини таъкидлаган.\nИккинчи бўлим бошида «Кардифф» ҳисобни очди ва Сарри ниманидир ўзгартириш кераклигини тушунди. Эден Азар майдонга туширилди, лекин рақиб жарима майдончасида хавфли вазиятлар ҳадеганда яратилавермади. 84-дақиқада АПЛнинг жорий мавсумидаги энг баҳсли голлардан бири урилди - бурчакдан узатилган тўпни Маркос Алонсо боши ёрдамида бир метрли «офсайд»да турган Сесар Аспиликуэта томон йўллади, у эса дарвозани ишғол қилди. Ўйиндан ташқари ҳолат шу қадар яққол эдики, профессионал ҳакам уни пайқамаслиги деярли имконсиздек. 91-дақиқада Рубен Лофтус-Чик «Челси»га уч очко келтирган голга муаллифлик қилди.\nДарвоқе, «Челси» 2014 йилдан буён илк марта ҳакам томонидан қўшиб берилган дақиқаларда ғалаба тўпини киритмоқда. Сўнгги марта Фрэнк Лэмпард «Эвертон»га қарши баҳсда шундай қаҳрамонлик кўрсатганди.\nЎйин якунланганлигини билдирувчи ҳуштак чалингач, «Кардифф» бош мураббийи Нил Уорнок ҳакамлар рўпарасида шунчаки уларнинг кўзларига тик қараб тураверди. Учрашувдан кейин ташкил этилган матбуот анжуманида эса «АПЛ энг ёмон ҳакамларга эга энг кучли лига» эканини таъкидлади.\nУшбу ғалабага қарамай, Сарри «Челси»да катта қийинчиликларни бошдан кечирмоқда. Мухлислар сабри эса тобора поёнига етаётгандек, гўё.


Ўзбекистон ТИВ Эрон чегарасида туриб қолган ҳайдовчилар билан боғлиқ вазиятни назорат остига олди - Anhor\nAnhor Все посты Ўзбекистон ТИВ Эрон чегарасида туриб қолган ҳайдовчилар билан боғлиқ вазиятни назорат остига олди\nЎзбекистон Ташқи ишлар вазирлиги Туркманистон-Эрон чегарасидаги ўзбекистонлик ҳайдовчилар билан боғлиқ вазият назорат остига олингани ҳақида хабар беради.\nЭслатиб ўтамиз, 6 март куни Эрон чегарасидаги “Лутфобод” назорат-ўтказиш пунктида қолган 11 нафар ўзбекистонлик ҳайдовчи уйларига қайтишда ёрдам бериш илтимоси билан президент Шавкат Мирзиёевга видеомурожаат билан чиқди.\nТИВнинг маълумотларига кўра, 7 март куни Ўзбекистоннинг Теҳрондаги элчихонаси ушбу маълумотни тасдиқлади.\n“2020 йил 7 март куни мамлакатимизнинг Теҳрондаги элчихонаси коронавирус тарқалишининг олдини олиш мақсадида Туркманистон-Эрон чегараси ёпилиши муносабати билан 700 га яқин ҳайдовчи, шу жумладан 11 нафар Ўзбекистон фуқароси “Лутфобод” ва “Сарахс” чегара назорат-ўтказиш пунктларида қолгани ҳақидаги Интернетда тарқалган ахборотни тасдиқлади”, – дейилади матбуот хизматининг хабарида.\nЭлчихонанинг консуллик бўлими 23 февралдан бошлаб ватанига қайтишдан бош тортган ва ўз транспорт воситаларини божхона постларида сақлашга қолдирган юртдошларимиз билан мунтазам алоқани ушлаб турибди.\nТИВ маълумотларига кўра, Ўзбекистоннинг Теҳрон ва Ашхабаддаги элчихоналари вазиятни назорат остида ушлаб турибди ва ушбу масалани ҳал этиш учун Эрон ва Туркманистон ҳукуматлари билан мунтазам мулоқот қилмоқда.\nYoutube порталига жойлаштирилган видеолавҳада халқаро юк ташувлари билан шуғулланувчи ўзбекистонлик бир гуруҳ ҳайдовчилар 23 февралдан буён Эроннинг “Лутфобод” божхона пости терминалида туришгани ҳақида гапиришади.\n«Шундан бери ўз машиналаримизда яшаяпмиз. Биз тегишли идораларга мурожаат қилдик. Бироқ ижобий натижалар бўлмади», – дейди видеомурожаатда ўзбекистонлик ҳайдовчилардан бири.\nУнинг сўзларига кўра, Туркманистон-Эрон чегарасидаги барча ўзбекистонлик ҳайдовчилар соғлом, уларда коронавирус аломатлари аниқланмаган.\n«Биз ҳаммамиз мутлақо соғломмиз. Касаллик тарқалган жойдан минг километр узоқдамиз. Ҳатто бизни бу ердан соқчилар назорати остида олиб чиқишларига ҳам розимиз. Биз учун асосийси тезроқ ватанимизга етиб олиш», – дейди видеода яна бир ўзбекистонлик ҳайдовчи.\nУларнинг сўзларига кўра, Туркманистон рақамларига эга барча юк машиналари бирор-бир тўсиқсиз чегарани кесиб ўтмоқда, зарур юкларни юклаб яна ортга қайтмоқда.\nГендер тенглигини таъминлаш бўйича комиссия: «Қандай кийим кийишни, шубҳасиз, ҳар ким ўзи ҳал қилади»


Расул ҳадисларидаги нодир асллар Rasul hadislaridagi nodir asllar hazrat shayx ҳазрат шайх\nМаҳсулот коди: 3075\nМаҳсулотни кўрганлар сони: 6982\nМуаллиф: Ҳаким Термизий\nЎзбекистон Республикаси Вазирлар Маҳкамаси ҳузуридаги Дин ишлари бўйича 2019 йил 31 октабрдаги 6059-рақамли хулосаси асосида тайёрланди\nАллоҳ таолога жалолига ва жамолига яраша ҳамду санолар бўлсин!\nАллоҳ таолонинг энг афзал Расули, энг охирги Набийси Муҳаммад Мустафога энг тугал ва энг баркамол салавотлар ва саломлар бўлсин!\nАллоҳ таолонинг дини Исломни ва У Зотнинг каломи Қуръони Каримни, Набий соллаллоҳу алайҳи васалламнинг суннатлари, ҳадисларини, шариатимиз таълимотларини мусулмонларга етказиб беришда хизмат қилган уламоларга Аллоҳ таолонинг раҳмати ва мағфирати бўлсин!\nҲар бир халқ, миллат ва қавмнинг ўзини, ўзлигини билиши ўта муҳим омиллардан биридир. Зотан, ўзини билмаган, ўзлигини билмаган, на ўзига ва на ўзгага фойда келтира олади. Ўзини ва ўзлигини яхши билиш учун эса, тарихини, ўтган аждодларини ва улар қолдирган илмларни, илмий меросларни яхшилаб ўрганиш керак бўлади.\nМазкур нарсаларни ўрганишдан ҳосил бўлган илм ва маърифат ҳозирги ва келажак авлодлар учун жуда ҳам аҳамиятли ва фойдалидир. Ўша илм ва маърифатлар уларни кўп нарсадан хабардор қилади. Ифодали қилиб айтганда, умрларини узайтиради, ота-боболари билан бирга яшагандек бўладилар. Улар мазкур илм ва маърифатлардан фойдаланиб оталари асрлар давомида эришган ютуқларга осонгина эришадилар. Уларнинг хатоларини такрорлашдан сақланадилар.\nБу борада ота-боболар у ёқда турсин, кези келганда миллат ва элатлардан иборат бўлган бутун бошли қитъалар аҳолиси ўзларига бегона бўлган халқларнинг қолдирган илми ва маърифатидан фойдаланиб улкан ютуқларга эришганлари маълум ва машҳур. Мисол учун, Европа халқларини олайлик. Уларнинг ўзлари бошлиқ бутун дунёга машҳур ҳақиқатлардан бири Европада ўрта асрлар зулмат, илмсизлик ва қолоқлик асрлари бўлгани маълум ва машҳур. Европаликларнинг ушбу жаҳолат ва зулматдан қутулишлари осон бўлмаган. Улар бу улкан ишни амалга ошириш учун жуда ҳам катта меҳнатлар ва ҳаракатлар қилишган. Бошқа халқларнинг, жумладан, мусулмонларнинг илм ва маърифатларидан кенг кўламда фойдаланишган.\nҲозирги Испания, Португалия ва уларга қўшни бўлган давлатларнинг баъзи ҳудудларида саккиз юз йилга яқин давр мобайнида Андалусия номли Ислом давлати ҳукм сурган. Бу давлатда илм-фан, маданият гуллаб-яшнаган. Мусулмонларнинг турли илмий ўқув юртларида бошқа динларга мансуб кишилар ҳам бемалол таълим олишган, илмий тажрибаларда иштирок этишган.\nАввал ҳам кўп марта такрорланганидек, Европа Ислом олимлари ва файласуфларининг овозидан уйғонди. Улар европаликларга бу илмларни Ишбилийя (Севилья), Қуртуба (Кордова), Ғарнота (Гранада) ва бошқа шаҳарлардаги масжидларда ўргатдилар. Ғарбнинг илк йўлбошчилари мадрасаларимизга қаттиқ қизиқиш ва қизғин муҳаббат билан қарар эдилар. Бу мадрасаларда илмлар шу даражада эркин муҳитда ўргатилар эдики, бундай ҳолатни улар ўз мамлакатларида асло кўрмасдилар. Уламоларимиз ўз илмий давраларида, муаллафотларида ернинг айланиши, унинг юмалоқлиги, фалак ва самовий жисмларнинг ҳаракатланиши ҳақида сўзлаб турган бир вақтда европаликларнинг ақллари ана шу ҳақиқатларнинг барчаси тўғрисида хурофот ва ваҳималарга лиммо-лим тўлган эди.\nШу туфайли ғарбликлар орасида арабчадан лотинчага таржима қилиш ҳаракати бошланди. Ғарб университетларида Ислом уламоларининг китоблари ўқитила бошлади. Ибн Синонинг тиб тўғрисидаги «Ал-Қонун» китоби XII асрда таржима қилинган эди. Шунингдек, Ар-Розийнинг «Ал-Ҳовий» номли китоби ҳам XIII аср ниҳоясида лотинчага ўгирилди. Бу икки китоб Европа университетларида тиббиёт фанидан асосий дарслик сифатида XVI асргача ўқитиб келинди.\nАммо фалсафа китоблари бундан ҳам узоқ ўрганилди. Ғарб юнон фалсафасини фақатгина исломий муаллафот ва таржималардан таниди. Шу боис кўпчилик инсофли ғарбликлар ўрта асрларда, олти юз йилдан кам бўлмаган муддат мобайнида мусулмонлар Европанинг устози бўлиб келганини эътироф этишади.\nАллома Густав Лебон айтади: «Араб китобларининг таржимаси, хусусан, илмий китоблар ўқитиш учун ягона манба бўлиб, қарийб беш ёки олти аср хизмат қилди. Айтишимиз мумкинки, тиб илми каби, баъзи илмларда мусулмонларнинг таъсири бугунги кунимизга етиб келди. Ибн Синонинг китоблари Монбилияда ўтган асрнинг охирларида таржима қилинди».\nБу олим яна шундай ёзади: «Рожер Бэкон, Леонард Албези, Арно Алфифуфи, Ремон Лол, Сан Тома, Катта Алберт ва бошқалар фақат мусулмон олимларининг китобларига ишонганлар».\nМсье Ренон дейди: «Албатта, Катта Алберт Ибн Синодан, Сан Тома эса ўз фалсафасида Ибн Рушддан қарздор».\nШарқшунос аллома Л.А.Седийо айтади: «Ўрта аср ҳазораси байроғини мусулмонларнинг ўзлари кўтариб, шимол қабилаларининг Европани титратган варварлигини мағлуб этди. Улар «барҳаёт юнон фалсафасининг манбалари» бўлиб қолдилар. Улар ўзлари эришган маърифат хазиналари олдида тўхтаб қолмадилар, балки уни кенгайтирдилар, табиатни ўрганиш учун янги эшиклар очдилар».\nЯна айтади: «Мусулмонлар астрономия билан шуғулланган пайтда барча риёзиёт илмига ўзгача эътибор бердилар. Улар бу борада улоқни илиб кетдилар. Мусулмонлар бу борада чинакам устоз эдилар».\nУ яна дейди: «Агар биз лотиннинг арабдан ўзлаштирган нарсасини ўрганадиган бўлсак, бошланишидаёқ қуйидагиларни топамиз: «Сильвестр иккинчи» номи билан поп бўлган Герберт 970 – 980 йиллар мобайнида Андалусда ўрганган риёзий билимларини бизга ўргатди. Асли инглиз бўлган Уиллард 1100 – 1128 йиллар мобайнида Андалус ва Мисрни кезиб чиқди. Арабларнинг ўзлари билмаган Иқлидиснинг «Ал-Аркон» китобини таржима қилди. Афлотун Аттеқули Тозусиюснинг «Ал-Укар» китобини, Рудолф Алберт эса Батламиуснинг «Маъмур ер жуғрофияси» китобини таржима қилди. Леонард эса 1200 йилда «Ал-Жабр» тўғрисида рисола ёзди. XIII асрда Кайнонус Аннабри Иқлидиснинг китобини шарҳлаган ҳолда таржима қилди. Қийталеон Полони Ҳасан ибн Ҳайсамнинг «Басариёт» («Оптика») номли китобини ҳам мана шу асрда ўз тилига ўгирди».\nЯна шу асрда Жерар де Кремона ҳақиқий, мустаҳкам фалак илмини Батламиуснинг (Птоломей) «Алмагест» ва Жобирнинг унга ёзган шарҳини таржима қилиб, нашр эттирди. Агар Рожер I Сицилияда араб илмларини таҳсил олишга, хусусан, Идриснинг китобларини ўқишга тарғиб қилган бўлса, император Фредерик II эса мусулмон илми ва адабиётига ташвиқ этишда ундан ортда қолмаган эди. Ибн Рушднинг авлодлари ана шу императорнинг саройида яшашар, унга ўсимлик ва ҳайвонот тарихини ўргатишарди».\nҲумболд ўзининг коинот ҳақидаги китобида шундай дейди:\n«Кимёвий доришуносликни топганлар мусулмонлардир. «Солирим» мадрасаси қабул қилиб, кейинчалик Жанубий Европага ёйилган илк ҳикматли тавсиялар ҳам араблардан келган. Шифо фанининг асослари бўлган доришунослик ва тиб бир вақтнинг ўзида, лекин икки хил йўл билан наботот ва кимё илмини ўрганишга йўл очди. Мусулмонлар сабаб бўлиб, бу илмнинг янги замони бошланди. Уларнинг наботот оламидаги тажрибаси Зелфоридес ўт-ўланларига яна икки минг ўсимликнинг қўшилишига ва дорихоналарнинг юнонлар умуман билмаган бир неча ўт-ўлан билан бойишига сабаб бўлди».\nСедийо Мовароуннаҳрнинг икки улуғ олими Розий ва Ибн Сино ҳақида шундай дейди:\n«Улар ўз китоблари билан Ғарб таълим муассасаларида жуда узоқ муддат ҳукм суришди. Ибн Сино Европада табиб сифатида танилди. У Европа мадрасаларига тақрибан олти аср мобайнида устозлик қилди. Ибн Синонинг беш қисмдан иборат «Ал-Қонун» китоби таржима қилинди ва бир неча бор чоп этилди. У китоб Франция ва Италия университетларида изланишлар асоси ҳисобланади».\nҒарблик салбчилар мусулмон оламига қарши икки юз йил тўхтовсиз уруш қилдилар. Ушбу икки юз йиллик мулоқот Европа тамаддуни тараққиётининг энг қудратли омилларидан бири бўлди.\nШарқ ва Ғарбнинг ўзаро таъсири ҳақида аниқроқ тасаввур ҳосил қилиш учун аввало ўзаро мулоқотга киришган ушбу халқларнинг тараққиёт даражасидаги тафовутини унутмаслик лозим. Бизга маълумки, ўша пайтда Шарқ тамаддуни мусулмонлар туфайли гуллаб-яшнаган, Ғарб эса жоҳилият зулматига чўмган эди.\nЮқорида зикри келган барча фикрлардан хулоса қилиб айтиш мумкинки, салиб юришлари туфайли Шарқнинг Ғарбга маърифий таъсири катта бўлган, бироқ бу таъсир илм-фан ва адабиёт соҳасига эмас, балки кўпроқ санъат, саноат ва савдо соҳасига тааллуқли бўлган. Салибчиларнинг Шарқ халқлари билан мулоқоти натижасида савдо муносабатларининг кенгайгани, савдо ва санъат соҳаларидаги ютуқларнинг аҳамиятини таҳлил қилар эканмиз, Ғарб тамаддунининг ёввойиликдан халос бўлишига айнан мана шу ютуқлар сабаб бўлган деган хулосага келамиз.\nАйнан мана шу омил туфайли Шарқнинг илмий ва адабий ғоялари таъсири остида фикрий ҳаракат жонланиб, Европа университетлари томонидан тарқатилди ва Уйғониш даври учун замин яратилди».\nЭнди эса Буюк Британияда Жон Фозергел (John Fothergill) режиссёрлигида, «Эс Де Медиа» компанияси томонидан тайёрланган «Шарқ ва Ғарб», деб номланган етти қисмдан иборат фильмнинг тўртинчи қисмидан олинган иқтибосни эътиборингизга ҳавола этишга ижозат бергайсиз:\n«Лондондаги Виктория ва Альберт музейи. Бу музейга XIX асрда, Европанинг мустамлакачилик даврида асос солинган. Унинг бир галереяси европача санъат асарлари билан тўлиб-тошган бўлиб, Европанинг ўз глобал маданий устуворлик йўлига муносабатини акс эттиради. Бу санъат асарлари Ғарб тамаддуни деб аталувчи тараққиёт босқичини ифодалаган бўлиб, санъат ва ҳаётга бўлган инсоний ва оқилона ёндашув бу босқичга хос хусусият саналади. Ушбу ёндашув қадимги Юнонистон ва Римда ғоятда оммабоп бўлиб, кейинчалик унутилиб кетган. Ғарбдаги нақлларга кўра, ҳозирги европаликлар уни Ренессанс, яъни Уйғониш даврида қайта кашф этган.\nҒарбда ғоят севимли бўлган бу тарих Ренессанс санъатининг энг машҳур асарларидан бирида акс эттирилган.\nҲаким Термизий ва ҳадис илми\nҲаким Термизийга эътирозлар\nҲаким Термизийнинг асарларида келган ҳадислар ҳақида\n«Наводирул усул фии аҳодисир\nРасул» китоби ҳақида\nБиринчи асл. Чаён чақишидан қўрғонланиш ва паноҳ тилаш калималари баёни ҳақида\nУчинчи асл. Ғазабнинг иймонга тасири ҳақида\nЕттинчи асл. Умидворликни умидсизликдан устун қўйиш ҳақида\nСаккизинчи асл. Сабабларга осилиш, тавҳид ила бўлса, зарар қилмас\nЎн иккинчи асл. Мардикорнинг ҳақини тезда бериш ҳақида\nЎн еттинчи асл. Дунё Ҳорут ва Морутдан ҳам сеҳргарроқдир\nЎн саккизинчи асл. Шайтондан сақланиш кайфияти ҳақида\nЎн тўққизинчи асл. Фиқҳнинг ҳақиқати ва фазилати\nЙигирма бешинчи асл. Ёзишда илмни қайдлаш ва унутишдан сақлаш бордир\nЙигирма саккизинчи асл. Йўлдан озор берувчи нарсани олиб ташлашнинг сири\nЙигирма тўққизинчи асл. Покизалик ҳақида\nЎттизинчи асл. Суҳбат одоби ҳақида\nЎттиз тўртинчи асл. Икки назарнинг ҳақиқати ҳақида\nЎттиз бешинчи асл. Яхшилик ўн баробар бўлиши ҳақида\nЎттиз олтинчи асл. Шукр ва сабр ҳақида\nЎттиз тўққизинчи асл. Ахлоқнинг мартабалари ва илмнинг фазли ҳақида\nҚирқинчи асл. Тавбани кўпайтириш ҳақида\nЭллик бешинчи асл. Одамийда қариб яшарадиган нарса ҳақида\nЭллик олтинчи асл. Шариатларнинг адади расулларнинг ададича экани ҳақида\nЭллик еттинчи асл. Яқийннинг ҳақиқати ва офиятнинг маъноси ҳақида\nОлтмишинчи асл. Рўзадорнинг ифтори вақтида қабул қилинадиган дуоси борлиги ҳақида\nОлтмиш биринчи асл. Шукр саждаси ҳақида\nОлтмиш учинчи асл. У зот соллаллоҳу алайҳи васаллам яхшиликка йўйишни ёқтирардилар\nОлтмиш бешинчи асл. Набий соллаллоҳу алайҳи васалламнинг, ушбу мол жозибадор, тотлидир деган қавли баёни\nОлтмиш тўққизинчи асл. Мўминнинг мўминдаги ҳақи олти хислат экани ҳақида\nЕтмиш биринчи асл. Сўконғичлик ва сиддиқлик бир бирига тескари экани баёни\nЕтмиш олтинчи асл. Барча нарсада шайтоннинг иштирокини ман қилиш ҳақида\nСаксонинчи асл. Мункарларни дуо ила даф қилиш ҳақида\nСаксон биринчи асл. Нафс яхшилик қилганга улфат бўлиши ва унинг сирри баёни\nСаксон учинчи асл. Аллоҳ таолонинг уқубати умумий, раҳмат эса итоаткор учун эканлигидан огоҳлантириш ҳақида\nСаксон еттинчи асл. Одамлардан яхшилик калити бўладигани ҳам, ёмонлик калити бўладигани ҳам борлиги ҳақида\nСаксон саккизинчи асл. Умматнинг ижмоъси ҳужжат, ихтилофи раҳмат экани ҳақида\nТўқсон биринчи асл. Шукрга қўшилган хислатлар ҳақида\nТўқсон саккизинчи асл. Ғамга ботганнинг дуоси ҳақида\nТўқсон тўққизинчи асл. Аллоҳ таолонинг ҳидояти ҳақ нутқ қилувчиларнинг тилида экани ҳақида\nБир юз биринчи асл. Уқубат охиратда такрорланмаслиги ҳақида\nБир юз олтинчи асл. Зоҳидлик ҳақиқати, иймон ҳақиқати ва ихлос ҳақиқати ҳақида\nБир юз еттинчи асл. Аллоҳ таолодан ҳаё\nқилиш ҳақлироқдир Бир юз саккизинчи асл. Етимга яхшилик қилиш фазли ҳақида\nБир юз тўққизинчи асл. Ҳавзга унга ишонмаганлар яқинлаша олмас\nБир юз ўнинчи асл. Бола Аллоҳ таолонинг райҳони экани ҳақида\nБир юз ўн иккинчи асл. Набий соллаллоҳу алайҳи васалламнинг қабрларини зиёрати музтарларнинг ҳижрати экани ҳақида\nБир юз ўн учинчи асл. Намознинг афзали вақтидаги намоз экани ҳақида\nБир юз ўн тўртинчи асл. Яхшиликларни бошлаш катталардан экани ҳақида\nБир юз ўн олтинчи асл. Озайишдан қўрқиш Аллоҳ таоло ҳақида ёмон гумондан экани ҳақида\nБир юз ўн еттинчи асл. Неъмат, раҳмат ва иймоннинг чўққисига етиш зирки ҳақида\nБир юз ўн саккизинчи асл. У зот соллаллоҳу алайҳи васалламнинг дуолари ҳақида\nБир юз йигирманчи асл. Энг покиза касб тожирларнинг касби экани ва уларнинг олий хислатлари ҳақида\nБир юз йигирма бешинчи асл. Истихора ва қазога рози бўлиш одам боласининг саодатидан экани ҳақида\nБир юз йигирма олтинчи асл. Надомат тавба экани ҳақида\nБир юз йигирма еттинчи асл. Нима учун дуо ибодатнинг илиги бўлгани баёни\nБир юз йигирма саккизинчи асл. Руҳларнинг дунёда учрашиши ҳақида\nБир юз йигирма тўққизинчи асл. Абу Убайда ибн Жарроҳнинг ушбу умматнинг амийни экани ҳақида\nБир юз ўттиз биринчи асл. Ҳадя инсон хулқларидан бир хулқ экани ҳақида\nБир юз ўттиз тўртинчи асл. Дўзахдан Аллоҳ таолонинг афви ила нажот сўрашнинг фазли ҳақида\nБир юз ўттиз бешинчи асл. У зот соллаллоҳу алайҳи васалламнинг «Албатта, мен бир кунда Аллоҳга юз марта истиғфор айтаман», деганлари ҳақида\nБир юз ўттиз олтинчи асл. Расулуллоҳ соллаллоҳу алайҳи васалламнинг ҳаётликларидаги\nҳайбатларининг таъсири ва вафотларининг қалбларга таъсири ҳақида\nБир юз ўттиз еттинчи асл. Муштоқнинг назари фазли ҳақида\nБир юз ўттиз саккизинчи асл. Емиш ва уни тановул қилишда покизалик одоби ҳақида\nБир юз ўттиз тўққизинчи асл. Емишни ислоҳ қиладиган нарса хурушларнинг саййиди экани ҳақида\nБир юз қирқ учинчи асл. Аҳли ғафлат ичидаги Аллоҳнинг зокирининг фазли ҳақида\nБир юз эллик иккинчи асл. Шукр эътироф экани ва сабр таслим бўлиш ила экани ҳақида\nБир юз эллик тўртинчи асл. Беҳожатлик нафсда, тақво қалбда экани ҳақида\nБир юз эллик олтинчи асл. Ҳаё, тақво ва сабрнинг сири ҳақида мисол\nБир юз эллик еттинчи асл. Замзам сувининг фазли ҳақида\nБир юз эллик саккизинчи асл. Анбиё ва авлиёларнинг икки дунёдаги амаллари хизмат ва қулликдир\nБир юз эллик тўққизинчи асл. Нозик севги, шону шуҳрат ва уларнинг аҳлининг аломати ҳақида\nБир юз олтмишинчи асл. Мунофиқликдан паноҳ тилаш ва унинг самаралари ҳақида\nБир юз олтмиш биринчи асл. У зот соллаллоҳу алайҳи васалламнинг арафа кечаси ва муздалифа тонгидаги уммат учун қилган дуолари ҳақида\nБир юз олтмиш бешинчи асл. Расулларнинг суннатлари ҳақида\nБир юз олтмиш олтинчи асл. Фожирни ҳазир бўлиш учун ундаги нарса ила зикр қилиш ҳақида\nБир юз олтмиш еттинчи асл. Аллоҳ таолодан кўра узрни яхши кўрадиган бирорта йўқлиги ва амалларни кўрсатилиши ҳақида\nБир юз олтмиш саккизинчи асл. Беморлик мўмин учун гуноҳлардан покланиш экани ҳақида\nБир юз олтмиш тўққизинчи асл. Аллоҳ таолонинг неъматларига гўзал муносабатда бўлиш ҳақида\nБир юз етмиш биринчи асл. Боқий сўзлардан бир сўз дунёнинг барча нарсаларидан яхши экани ҳақида\nБир юз етмиш иккинчи асл. Карамли ахлоқлардан баъзиларининг зикри\nБир юз етмиш саккизинчи асл. Садақанинг ўн, қарзнинг ўн саккиз баробар бўлиши ҳикмати ҳақида\nБир юз етмиш тўққизинчи асл. Одамларга берилган энг афзал нарса баёни ҳақида\nБир юз саксонинчи асл. Ёлвориб дуо қилиш ва унинг маҳбублиги сири ҳақида\nБир юз саксон биринчи асл. Қуръонни қирқ кечада қироат қилиш ҳақида\nБир юз саксон иккинчи асл. Нафс ризқини тугал қилмагунича ўлмаслиги ҳақида\nБир юз саксон учинчи асл. Мусибат пайтидаги гўзал сабрнинг ажри ҳақида\nБир юз саксон тўртинчи асл. Яхшилик талаб қилиш ва Аллоҳнинг раҳматига йўлиқиш ҳақида\nБир юз саксон бешинчи асл. Ҳалимнинг қоқилиши ва карамли ҳакимнинг тажрибаси ҳақида\nБир юз тўқсон биринчи асл. Жасад ва қалбни поклайдиган тўрт хислат ҳақида\nБир юз тўқсон иккинчи асл. Жума кунги бомдод намозининг фазли ҳақида\nБир юз тўқсон тўртинчи асл. Набавий дуолар сири ҳақида\nБир юз тўқсон бешинчи асл. У зот таолонинг «У тақво аҳлидир, у мағфират аҳлидир» деган қавлининг сири ҳақида\nБир юз тўқсон еттинчи асл. Ноннинг шарафи ва руҳнинг суянчи ҳақида\nБир юз тўқсон саккизинчи асл. Мўмин балога учраб мусаффо бўлиши ҳақида\nИкки юзинчи асл. Янги ҳилолни кўрганда айтиладиган нарса ҳақида\nИкки юз биринчи асл. Янги яхшилик ва эски гуноҳ ҳақида\nИкки юз учинчи асл. Боланинг ота-онадаги ҳаққи ҳақида\nИкки юз тўртинчи асл. Тавба қилувчининг ҳоли ва гуноҳга яхшиликни эргаштириш ҳақида\nИкки юз тўққизинчи асл. Қабрлар устига ўтиришдан қайтариш ҳақида\nИкки юз ўн биринчи асл. Қўл бериб кўришиш ва унинг сири ҳақида\nБир юз ўн тўққизинчи асл. Аллоҳ таоло ила паноҳ сўраш ҳақида\nИкки юз йигирманчи асл. Қалб подшоҳ ва аъзолар қуллар экани ҳақида\nБир юз йигирма биринчи асл. Васваса иймоннинг тўсиқлари экани ҳақида\nИкки юз йигирма олтинчи асл. Нима учун Аллоҳдан хавф қилиш ҳикматнинг боши бўлгани ҳақида\nИкки юз йигирма еттинчи асл. Фаросатнинг ҳақиқати ва унинг сабаблари\nИкки юз ўттиз биринчи асл. Банданинг Робби ҳақидаги гумони яхши бўлса, юзага чиқиш, ёмон бўлса,\nУнга ҳавола қилиниши ҳақида\nИкки юз ўттиз учинчи асл. Хавф ва маърифат ҳақиқати ҳақида\nИкки юз қирқ еттинчи асл. Ҳусни хулқ ҳақида


Душанбега МДҲ давлатлари бош вазирлари Кенгаш йиғилишида иштирок этгани келмоқдалар\n06:34 / 30.10.2015\nМДҲ давлатлари делегациялари Тожикистон пойтахти Душанбега МДҲ бош вазирларлари Кенгашининг навбатдаги йиғилишида иштирок этиш учун келмоқдалар, йиғилиш бугун, 30 октябрда бўлиб ўтади.\nХусусан, Душанбега Озарбойжон, Арманистон, Беларус, Қозоғистон, Қирғизистон ва Россия делегациялари мамлакат бош вазирлари бошчилигида ташриф буюришлари кутилмоқда. Ўзбекистон ва Туркманистон делегацияларига бош вазир ўринбосарлари бошчилик қилади. Йиғилишга шунингдек Украинанинг Тожикистондаги элчиси ҳам таклиф этилган.\nЙиғилиш дастурига кўра, йиғилиш иштирокчиларини 30 октябрда эрталаб Тожикистон президенти Эмомали Раҳмон қабул қилади. Учрашувдан кейин иштирокчилар кун тартибига киритилган масалаларни аввал тор, кейин кенгайтирилган таркибда муҳокама қиладилар. Йиғилиш якунларига кўра матбуот-анжуман бўлиб ўтади.\nМДҲ ижроия қўмитаси маълумотларига кўра, Душанбеда 40 та ҳужжат лойиҳаси кўриб чиқилиши режалаштирилмоқда.\nХусусан, иштирокчилар молиявий, ижтимоий, ҳуқуқ-тартибот ва гуманитар соҳалардаги ҳамкорликни чуқурлаштириш бўйича фикрлар алмашадилар ҳамда Эркин савдо ҳудуди ҳақидаги келишувнинг бандлари бажарилишини муҳокама қиладилар.\nШунингдек, МДҲнинг 2020 йилгача мўлжалланган Иқтисодий тараққиёт стратегиясининг учинчи босқичи ҳамда Ёшлар ҳамкорлиги стратегияси, МДҲ давлатлари жисмоний тарбия ва спортини ривожлантириш стратегиясини амалга ошириш режалари қабул қилинади.\nШунингдек, 2016 йилда МДҲ ташкил қилинганининг 25 йиллигини нишонлашга бағишланган тадбирлар режасини тасдиқлаш кутилмоқда.


Андижонда замонавий спорт саройи\nЁш авлод камолотида спортнинг ўрни беқиёс. Шу боис мамлакатимизда мазкур соҳани жадал ривожлантириш чора-тадбирлари изчил давом эттирилаяпти. Пировардида навқирон авлод вакиллари орасидан кўплаб чемпионлар етишиб чиқиб, Ватанимиз довруғини дунёга ёйишга муносиб ҳисса қўшмоқдалар.\nҚиличбозлик ҳам йигит-қизларимиз ўртасида тобора оммалашиб бораётган спорт турларидан биридир. Ушбу йўналишда юртимиз шарафини муносиб ҳимоя қилаётган номдор чемпионлар сафи тобора кенгаймоқда. Шундан келиб чиқиб, 2020 йилда Токиода бўлиб ўтадиган XXXII ёзги Олимпия ўйинларида муваффақиятли қатнашиш мақсадида Ўзбекистон қиличбозлик федерацияси зиммасига қатор устувор вазифалар юклатилган.\nЯқинда Андижон шаҳрида фойдаланишга топширилган янги қиличбозлик саройи ана шу йўналишдаги эзгу ишлар самарасидир. Машғулотлар зали, меҳмонхона, тренажёр -залларини ўз ичига олган мажмуада маҳорат сабоқларини юқори даражада ўтказиш учун барча шарт-шароит яратилган. Қолаверса, бу ерда турли халқаро мусобақаларни ташкил этиш мумкин.\n— Бу мажмуанинг айнан Андижонда барпо этилиши бежиз эмас, — дейди меҳнат фахрийси Турсунбой Аҳмедов. — Чунки вилоятимизда мазкур спорт тури жадал ривожланмоқда. Мамлакат терма жамоасининг аксарият аъзолари ҳам шу замин фарзандларидир. Бинобарин, Лондон Олимпиадаси иштирокчиси Руслан Кудаев, жамоавий баҳслар бўйича Осиё чемпионлари Жавоҳир Нурматов, Абдулбосит -Насриддинов, Санжар Собиров, қитъа биринчилигининг икки карра кумуш медаль соҳиби Саидбек Жеенбаев билан бутун Ўзбекистон аҳли ҳақли равишда фахрланади. Шу маънода, келгусида бу ерда янги-янги истеъдод ва маҳорат эгалари камол топишига ишончимиз комил.\nМазкур рукиндаги бошқа мақолалар: « Юксак марраларнинг мустаҳкам пойдевори\tМақсадимиз янада улкан ғалабаларни қўлга киритишдир »


CИРДАРЁ – “Тўкилай деб турган намунали уйлар...”\n23 апрел 2019, Тошкент вақти: 21:24\nГУЛИСТОН. “Сирдарё вилояти Гулистон туман Зарбдор маҳалласидаги намунали уйлардан ёзмоқдамиз. Ҳудудимизда 2011 йилда намунали уйлар қурилган. Уйлар қоғозда битганига етти йил бўлди, аммо кемтикларини ҳали ҳам тўлдиролмадик. Уйларимиз қулаб кетади, деган хавотирда яшаймиз. Неча йилдан бери мутасаддиларнинг ваъдаларига ишониб, сабр қилиб келяпмиз. Ахир, бу уйлар учун бор-будимизни, йиққан-терганимизни берганмиз!”


Қадимий Эрон ҳукмдори Жамшид Жамнинг номи биринчи бўлиб шаробни ўйлаб топган киши сифатида тарихда қолган. Жамшиднинг шаробни ўйлаб топиши бундай содир бўлган:\nУ бир куни ов қилиш учун аъёнлари билан тоққа йўл олди. Кетаётиб тасодифан ғарқ пишиб ётган узумзорга дуч келди. Узумдан тердириб, ачитқисини ўлимга маҳкум қилинган қотилларни кўпроқ қийнаб ўлдириш учун уларга беришни буюрди. Унинг фармонига биноан ачитқидан сиқиб олинган шарбатни ўлимга маҳкумларга зўрлаб ичиришди. Шунда маҳкумларнинг бири қаттиқ уйқуга кетди. Бир қанча вақт ўтганидан кейин уйғониб, ўзига келди ва яна озгина ичиришларини сўради. Иккинчи марта шаробга тўйиб олгач, хурсандчиликдан кўзлари завқ-шавқ билан порлай бошлади. Бу ҳолатни ҳайрат билан кузатиб турган Жамшид шарбатдан татиб кўришга жазм этади. Ундан кейин аъёнлар ҳам ичиб кўришади. Ҳаммалари ичкиликнинг кайфи билан эс-ҳушларини йўқотишади.\nШундай қилиб, ҳукмдорнинг барча маросимларида узумдан тайёрланадиган ичимликлар ичиш одат тусига кирди. Ҳар гал дастурхон тузалиб, Жамшид ёронлари билан давра қурар экан, албатта маст бўлиб, вақтичоғлик қилишар эди. Унга «Жам анъанаси, Жам маросими» номини беришди.\nЖамшид Эронда зардуштийлардан ҳам олдин шароб ичиш маросимини ўтказган, йиғинларда турли хил ичкиликлар билан фуқароларини «сийлаган». Аста-секин шароб ичиш урфга кириб, инсонлар шаробхўрлик ва мастлик балосига йўлиқишган, ахлоқсизлика юз тутишган. Ўлкада бора-бора жирканч ва қабиҳ бир ҳаёт тарзи вужудга келган.\nКейинчалик асма дарахтининг узумлари ажратиб олиниб, ачитқисидан тайёрланган шароб қўшни халқларга ҳам тарқатилган. Қадимги мисрликлар, ибронийлар, юнонлар шу тариқа ичкиликка мубтало бўлишган эди. Бора-бора Ҳиндистон, Рум, Хитой, Арабистон, Шом (Сурия), Мисрда турли кўринишларда ичкиликлар пайдо бўлди, инсоният мастлик ва хорлик сари шиддат билан кета бошлади.\nАсрлар ўтиб, Жамшид базмлари тилларда достон бўлган («Базми Жамшид» ибораси ҳатто бизда ҳозиргача ҳам ишлатиб келинади). Инсонлар бир-бирларини шароб билан сийлаб, ўша базмларни ёдга олишган, ичкилик мажлислари, зиёфатлари уюштириб, гуноҳларга ботишган. Шу тариқа шаробни ўйлаб топган Жамшид Жамнинг номи одамлар орасида машҳур бўлиб кетган. Майхўрлар доим Жамнинг шарафига ичишган, уни хотирлаб, май қадаҳини «Жоми Жам» деб номлашган. Майпараст шоирлар уни шарафлаб, ашъор ёзишган, инсонлар орасига ёмонлик уруғларини сочишган, қанча авлодларни разолатга бошлашган (Муҳаммад Камол. «Барча ёмонликларнинг боши» китоби, 21-23-бетлар).


Олимлар мия қаришининг асосий сабабини аниқладилар. Бу тиббиётда катта ютуқ экани айтилмоқда - Hidoyat.uz\nОлимлар мия қаришининг асосий сабабини аниқладилар. Бу тиббиётда катта ютуқ экани айтилмоқда\nАсосий саҳифа Жамият Саломатлик Олимлар мия қаришининг асосий сабабини аниқладилар. Бу тиббиётда катта ютуқ экани айтилмоқда\nЧоп этилди Mart 11, 2021 Олимлар мия қаришининг асосий сабабини аниқладилар. Бу тиббиётда катта ютуқ экани айтилмоқдаda fikr bildirishni o'chirish\nОлимлар миянинг қаришининг асосий сабаби, шунингдек келажакда органларни яшартириш учун дори яратишда ёрдам берадиган генни аниқладилар.\nТадқиқот натижалари «Aging Cell» журналида эълон қилинди.\nУнга кўра, миелин моддаси мия ҳужайралари ўртасидаги алоқани таъминлайдиган асаб толаларини ҳимоя қилиш учун ҳимоя қобиғи вазифасини бажаради. Миелин қобиғининг бузилиши асабий жараёнларнинг самарадорлигига салбий таъсир қилади, бу эса когнитив функцияларнинг пасайишига ва айрим касалликларнинг, жумладан склероз ва Алцгеймер касаллигининг ривожланишига олиб келади.\nГермания ва Италиядаги неврологларнинг таъкидлашича, миелиннинг аста-секин йўқолиши мия фаолиятида тузатиб бўлмас оқибатларига олиб келиши мумкин.\nИжтимоий тармоқларда тарқалган хабарларга РАСМИЙ МУНОСАБАТ


ХУМШни ёпамизми ёки йўқми? | NORMA.UZ\nКўп қаватли уйларни профессионал бошқарувчиларга бериш режалаштирилмоқда. Пойтахтимизнинг Юнусобод туманида тегишли эксперимент бошланди. Умуман олганда бу – яхши иш. Бироқ қонунчиликка мувофиқ келмаётган қоидалари мавжуд бўлган ҳужжатнинг амалга оширилиши нималарга олиб келиши мумкин?\nШаҳар ҳокимлиги ишлаб чиққан янгилик кўп квартирали уйлар аҳлида кўп саволларни юзага келтирди. Аввало Юнусободга доир ҳужжат ҳуқуқий жиҳатдан етарлича ишлаб чиқилмаганлиги, унинг айрим қоидалари амалдаги норматив-ҳуқуқий ҳужжатларга зидлиги бунга сабаб бўлди.\n«Норма маслаҳатчи» газетаси мухбири вазиятни ўрганди. Натижалар билан бу ерда танишиш мумкин.


Унда бир пластик карточкадан бошқа пластик карточкага маблағ ўтказиш имконини берувчи “P2P” хизмати жорий этилгани маълум қилинди. Бунинг қулайлиги шундаки, банк мижозлари махсус сайтлар, мобиль иловалар орқали ўз пластик карточкаларидан бошқа жисмоний шахснинг пластик карточкасига пул ўтказа олади.\nБанкда инфокиосклар орқали жисмоний шахсларнинг кредит тўловларини 24/7 режимида, ҳар куни 24 соат давомида қабул қилиш йўлга қўйилди.\nПрезидентимиз Ислом Каримовнинг 2009 йил 6 апрелдаги “Тижорат банклари депозитларига аҳоли ва хўжалик субъектлари бўш пул маблағларини жалб этишни янада рағбатлантириш қўшимча чора-тадбирлари тўғрисида”ги қарори бўйича фаол иш олиб борилмоқда.\nБанкнинг омонатчилар билан амалиётлар бажарилишида омонат дафтарчалари, омонат шартномалари, кирим ва чиқим ордерлари ахборотлаштирилган дастур орқали амалга оширилмоқда. “Sms-омонат” хизмати йўлга қўйилгани омонатчиларнинг вақтини тежаш ва сифатли хизмат кўрсатишда қўл келаётир. Минтақавий филиалларда шахснинг бармоқ излари намунасидан фойдаланиш «Биометрик идентификациялаш» тизими жорий қилинмоқда.\n– Мазкур технология ғоят ишончли ва қатор афзалликларга эга, – дейди банк депозитларини жалб қилишни ташкил этиш бўлими бошлиғи Олимжон Муталов. – Мисол учун, омонат ҳисобварақларидаги маблағлар билан боғлиқ операциялар фақат омонат эгаси бўлган мижознинг бевосита иштирокида амалга оширилади ва омонат маблағларига нисбатан банк ходимларининг дахлсизлиги таъминланади.\nМатбуот анжуманида “Қишлоқ қурилиш банк” “Uzkart-EMV” тўлов тизимидаги фаолиятини янада такомиллаштириш, терминаллар тармоғини кенгайтириш, “оnline” режимида ишловчи “Smart-vista” карточкалари муомалага киритилишини жадаллаштириш, улар орқали хизмат кўрсатиш сифатини ошириш борасидаги ишларни давом эттириши маълум қилинди.\nСўнгги ўзгартириш: 31.05.2016 18:25


«Тадбиркор» инвесторни тунади - zarnews.uz\nЮртимизда хорижий инвестицияларни жалб этиш, инвесторларга шароитлар яратиш борасида қатор ишлар амалга ошириляпти. Бироқ айрим «тадбиркорлар» ҳудудларга инвестиция киритаётган, аҳолига янги иш ўрни яратаётган, иқтисодиётимизнинг ривожланишига ҳисса қўшаётган сармоядорларга кўмак бериш, қўллаб-қувватлаш ўрнига улардан ўз манфаати йўлида фойдаланишни кўзламоқда.\nХитой давлати фуқароси, инвестор Лю Сижун ҳам вилоятимизга, хусусан, Иштихон туманига келиб, бу ердан Хитойга қишлоқ хўжалиги маҳсулотларини экспорт қилиш орқали ҳудудга инвестиция киритиш ва қўшимча иш ўринлари яратишни ният қилган эди. У шу мақсадда “Long Jiang” масъулияти чекланган жамияти ташкил этди.\nМавжуд қонунчиликка кўра, мазкур корхонага шу ерлик тадбиркор ҳам жалб қилиниши керак. Шу боис у «тадбиркор» Иззат Ибодуллаев (исм-фамилия ўзгартирилган) ни корхона директори бўлишига розилик беради. Хитойлик инвестор ишончига кирган И.Ибодуллаев эса фаолият бошлаганидан 5 ой ўтиб, 2018 йилнинг октябрь ойида маҳсулот экспорт қилиш учун корхона ҳисоб рақамига Хитой давлатидан кўчирилган 180 минг АҚШ доллари миқдоридаги маблағнинг бир қисмига эгалик қилиш йўлларини излайди. Ниҳоят у ушбу пулларнинг 400 миллион сўмини ўзи раҳбарлик қилиб келаётган бошқа корхона - “Бек Юсуф экспорт” масъулияти чекланган жамиятининг банкдан олинган кредит тўловларини тўлаш учун ўтказиб юборади.\nИнвестор бекорга пулдор эмас. У ҳар бир тийинни қандай топиш-у қаерга сарфлашни, пули қаёққа тушаётганини жуда яхши билади. Лю Сижун ҳам ҳисоб-китобда оз эмас-кўп эмас, нақд 400 миллион сўмнинг кам чиқаётганини билгач, аввал И.Ибодуллаевга пулни қайтаришни сўрайди. «Тадбиркор» экспортга чиқарилган маҳсулотлардан тушадиган фойда эвазига «пулни жойига қўйиш»ини айтиб, вақтни ўтказавергач, туман прокуратурасига мурожаат қилади…\nУшбу иш 2019 йил 4 сентябрда жиноят ишлари бўйича Оқдарё туман судининг очиқ сайёр суд мажлисида кўрилди. Натижада И.Ибодуллаев инвесторнинг сармоясини тўлаш билан бирга, унга келтирган зарарни ҳам қоплайдиган бўлди.\nБош прокуратура ҳузуридаги иқтисодий жиноятларга қарши курашиш департаменти бўлим катта тафтишчиси.\nдепартаментнинг Иштихон туман бўлими бошлиғи.